text:
קדושים תהיו.. כי קדוש אני..!
בס”ד
א גוטן טייערע חבירים וידידים..!
ווער פון אונז געדענקט נישט אלץ קינד, ווי דער רבי אין חדר פלעגט פארציילן: אמאל אין א קליין שטעטל אינעם ווייטן אוקריינע איז געווען א חבורה פון “הייליגע אידן”, און זיי די “הייליגע אידן” פלעגן זיין דבוק בה’ צוגעבינדן צו השי”ת איעדן מינוט אין טאג, אזוי זענען די “הייליגע אידן”… וכו’ וכו’ אריין קוקענדיג די וואך אינעם פרשה געב איך זיך א כאַפ איין מינוט די “הייליגע אידן” זענען נישט עפעס א חבורה אין א ווייטן שטעטעלע, אדער אין א אלטע מעשה ביכל, נאר די תוה”ק פארלאנגט עס אויך פון איעדן פשוטן איד, ווי די פסוק זאגט:
דַּבֵּר אֶל כּל עֲדַת בְּנֵי יִשְׂרָאֵל וְאָמַרְתּ אֲלֵהֶם קְדשִׁים תִּהְיוּ כִּי קָדוֹשׁ אֲנִי ה’ אֱלֹקֵיכֶם: – ברענגט רש”י די מדרש (ויקרא רבה) מלמד שנאמרה פרשה זו בהקהל – השי”ת זאגט פאר משה רבינו רוף צוזאם “גאנץ כלל ישראל” און זאג צו זיי “קדושים תהיו” הייליג זאלט איר זיין, ווייל הייליג בין איך השי”ת, די תוה”ק פארלאנגט אז מיר זאלן זיין א הייליג פאלק, עס איז נישט א שיינע, פרומע, אדער חסידישע זאך, ס’איז נישט עפעס וואס מען זאגט פאר די חשובע אדער די אויסגעוועלטע, נאר פאר א יעדע איד, ווי די פסוק זאגט דבר אל כל עדת בני ישראל, פאר אלע אינאיינעם יעדער איז גלייך, קדושים תהיו, און די טעם פארוואס איר זאלט זיין הייליג איז ווייל כי קדוש אני, השי”ת אונזער טאטע ער איז הייליג, דערפאר טראגן מיר אלע א הייליגקייט.
די מפרשים זאגן אז עס איז געזאגט געווארן ממש ווי ביי קבלת התורה מען האט צוזאם גענומען מענער פרויען און קינדער, דארפן מיר פארשטיין א) פארוואס טאקע האט מען געדארפט האבן גאנץ כלל ישראל צוזאמען בהקהל? ב) ווי אזוי איז מען מקיים די מצוה פון זיין הייליג? ג) אויב די סיבה פארוואס מיר זענען הייליג איז ווייל מיר זענען קינדער פון אזא הייליגען טאטן זענען מיר דאָך שוין אוטאמאטיש הייליג, בקיצור: וואס איז אונזער ארבעט?
די זוהר הקדוש אין אונזער פרשה זאגט: כד הוו מטו חבריה קדישא להאי פרשתא הוו חדאין – ווען די הייליגע בני חבורה זענען אנגעקומען צו די פרשה פון קדושים, זענען זיי געווארן פרייליך… דארף מען פארשטיין וואס ליגט אין די פרשה וואס האט געברענגט די חבריה צו שמחה?
די וואך לערנען מיר אבות פרק ג’ לאמיר אריין קוקן אין משנה י”ד חֲבִיבִין יִשְׂרָאֵל שֶׁנִּקְרְאוּ בָנִים לַמָקוֹם. חִבָּה יְתֵרָה נוֹדַעַת לָהֶם שֶׁנִּקְרְאוּ בָנִים לַמָקוֹם, שֶׁנֶּאֱמַר (דברים יד), בָּנִים אַתֶּם לַה’ אֱלֹקֵיכֶם. – די משנה פאנגט אָן און זאגט: באליבט זענען די אידישע קינדער צו הקב”ה אז זיי ווערן אָנגערופן קינדער צו השי”ת, א באזונדערע ליבשאפט איז דאס אז השי”ת איז אונז מודיע אז מיר זענען זיינע קינדער ווי עס שטייט אין פסוק בנים אתם לה’. די צווייטע חלק משנה דארף מען פארשטיין, וואס איז דער ענין פון די באזונדערע ליבשאפט דערמיט וואס השי”ת לאזט אונז וויסן אז ער רופט אונז קינדער?
אונזער חבר יענקל פארט זיך צום ערשטן מאל קיין ארץ ישראל מיט זיינע צוויי חבירים ברוך און זלמן, ער האט זיך שוין געזעגנט פון זיינע נאנטע און גיטע פריינד, און מיט’ן האנט באגאזש אין זיין האנט שפאצירט ער ארויף אויפן גרויסן ערעפלאן… ער זעצט זיך אויף זיין זיץ וואס שטייט אויפן טיקעט… ס’פאַלט אים נישט ביי אין וואוסטן חלום אז זיין זיץ איז עפעס ספעציעל, שטעלט זיך אבער ארויס אז זיין טרעוול אגענט האט אים איינגעהאַנדעלט א זיץ אינעם ערשטע קלאס אבער אונזער יענקל האט נישט דאס מינדעסטע אנונג וועגן פארשידענע זיץ קלאסן אויפן פליגער… אזוי זיצט ער זיך באקוועם, שלאפט און דרימלט, גייט און קומט, ווען פלוצלינג קומט צו איינע פון די מאַנטשאפט און זאגט …אנטשולדיגט, אזוי ווי איר פארט ערשטע קלאס האט איר דעם פראוועליגיע זיך אויסצוקלויבן פונ’ם ריזיגע אויסוואל פון כל מיני סארט עסן, טרינקן, אונטערהאלטונגען, און שפילצייגן, און וואס נישט… ער שפרינגט אויף אינגאנצן שאקירט …בין איך אין פעירסט קלאס?! יא דאס איז די ערשטע קלאס! (די זעסט נישט ווי באקוועם ס’איז?!) ער בייגט זיך איבער צו זיינע חבירים און וועקט זיי אויף …ברוך …זלמן שלאפט נישט… זיי שפרינגען אויף היסטעריש וואס איז געשעהן?! די פליגער פאלט??!! און ער שרייט אויס ניין “מיר פארן פעירסט קלאס”, די שמחה גיסט איבער, ער שטעלט זיך אויף און שפאצירט צו צום צווייטן קלאס און דערנאך צום דריטן קלאס, ער שפירט זיך ממש דערהויבן גאר הויעך …ווען האב איך געחלומט אז איך וועל זוכה זיין צו פארן ערשטע קלאס, און זיין א חלק פון די ערשטע קלאס מענטשן, ער פאררעכט זיך די היט און מאכט זיך בעל בתיש ווי עס פאסט פאר א עושר און איש מכובד, ער קוקט זיך צו אויף אלע זיינע שכינים און פאנגט זיי אָן נאך מאכן אויף טריט און שריט, ער ווארפט בליקן פארן עולם ווי …די ווייסט ווער איך בין?! איך פאר פעירסט קלאס, און ער פאנגט אָן אויסניצן זיינע רעכטן טרינקט און עסט, הענגט אויף זיין רעקל, לייגט אראפ דעם זיץ ווי א בעטל, שפרייט זיך אויס, און פאנגט אָן ליינען וואס נאך מעלות ערשטע קלאס פארמאגט, ער וויל אויסניצן די פלאץ צום פולסטן. יענקל זעענדיג ווי זיין טייערע חבר זלמן וועלכע האט זיך קוים ערוועקט פון זיין טיפן שלאף רירט זיך נישט פון ארט געבט ער אים א שאקל: זלמן די כאפסט וואס דא גייט פאר? ווי איז דיין שמחה פארוואס זיצסטו זיך אזוי געמיטלעך כאילו מיר זיצן אין דריטע קלאס?
מיר אלע זענען אראפ געשיקט געווארן אויף די וועלט מיט א ציל ווי מיר דארפן אנקומען, ווי די משנה זאגט העולם הזה דומה לפרוזדור די וועלט איז נאר אדורך גאנג, מיר זענען אונטער וועגנס, און מיר ווייסן בכלל נישט אז דער טרעוול אגענט דער וואס שטעלט אויס אונזער לעבנ’ס פלאן, האט צוגעשטעלט פארן עולם ערשטע קלאס זיצן, מיר קומען ארויף אויפן וואגן און זעצן זיך אוועק ביים ערשטן זיץ אָן טראכטן ווי זיץ איך? ווי בין
איך? איז דער זיץ א מעלה אדער גאר א חסרון? און ווי איז דער ציעל אנצוקומען? און אמאל פארט מען אזוי אדורך דאס גאנצע לעבן און מען באמערקט בכלל נישט אז מען פארט ערשטע קלאס, די גאנצע נסיעה איז פיל מיט מעלות, באקוועמליכקייטן און די פארפאסט אלעס?!… די כאפסט בכלל נישט אז די זיץ אין וואס די זיצט איז פעירסט קלאס… וואספארא רחמנות איז דער מענטש וואס שלאפט אדורך די גאנצע נסיעה און טוט נישט אויסניצן די אלע מעלות, די גאנצער שטאלץ און צופרינדקייט וואס ערשטע קלאס ברענגט מיט זיך, אלעס האסטו נעבן די האנט און די האסט נישט הנאה דערפון?!
דער געטרייע טרעוול אגענט אונזער באליבטע טאטע אין הימל וויל אבער יא זיכער מאכן אז מיר זיינע טייערע קינדערלעך וואס פארן אויף דעם לאנגן שווערן נסיעה זאלן וויסן אז מיר פארן ערשטע קלאס, און צודעם דארף מען “גאנץ כלל ישראל” א מעמד הר סיני מענער, פרויען, קינדער, אלטע יונגע, רייכע און ארימע, יעדער איז גלייך, און טוט אונז אויסלערנען קדושים תהיו הייליג זאלט איר זיין… קינדערלעך איר זיצט אין ערשטע קלאס, פירטס ענק ווי מען פירט זיך אין ערשטע קלאס, זייטס שטאלץ, האלטס זיך הייליג און העכער פון די וואס זענען צווייטן קלאס און אוודאי פונעם דריטע, די ביסט ערשטע קלאס… פירט זיך אויף הייליג, כי קדוש אני ווייל איך השי”ת בין הייליג, פארשטיי די זכיה וואס די האסט, די מתנה וואס איך געב דיר אז די ביסט א חלק פון די ממלכת כהנים וגוי קדוש “די הייליגע פאלק”.
אזוי ווי מיר אלע פארשטייען אז ווען דער גרויסער פרעזידענט זאל זיך פירן נאַריש און קינדעריש וועלן אלע לאכן, און אפשר גאר פארלאנגען ער זאל אפטרעטן פון זיין אַמט… איי וועט איינער פרעגן וואס איז, ער איז אויך א מענטש, ער מעג נישט??! דער תירוץ איז ניין, ווייל ס’פאסט נישט פארן פרעזידענט זיך אזוי אויפצופירן… כ”ש וכ”ש אונז טייערע אידישע קינדער וואס זענען הייליג מיר זענען קינדערלעך פון השי”ת וואס זאגט אויף זיך כי קדוש אני, אז מיר דארפן שטעלן אונזערע יסודות אויף א הויעכע סטאַנדאַרט און פארשטיין אז עס איז מיר א זכיה אז איך בין זוכה צו זיין הייליג, איך ארבעט אויף מיין הייליגקייט און איך בין שטאלץ מיט מיין הייליגקייט… און איך פיר זיך אויף א אויפן וואס עס קומט זיך פאר א הייליגע איד.
דאס איז פשט פונעם משנה חבה יתירה נודעת להם שנקראו בנים למקום, עס איז א באזונדערע חביבות אז השי”ת זאגט אונז און דערמאנט אונז, אז מיר זענען זיינע קינדער און איז אונז מעורר זיך צו פירן ווי עס פאסט פאר א בן מלך פאר א הייליג קינד, און פארשטיין ווי גליקלעך מיר זענען דערמיט, אז מיר זיצן אינעם ערשטן קלאס… ער זאגט און בעט זיך ביי אונז זיי נישט “א אויסגעהאלטענער איד, זיי א הייליגע איד”, און דאס נעמט אריין אלעס אינעם טעגליכן לעבן צו דאס איז …שמירת העינים איך בין א הייליג קינד איך געב אכטונג אויף מיינע הייליגע אויגן, איך קוק נאר אויף דברים הקדושים …שמירת הלשון איך בין א הייליג קינד איך געב אכטונג אויף מיין הייליגע מויל און איך רעד נאר ריינע הייליגע רייד, …שמירת המחשבה איך בין א הייליג קינד איך געב אכטונג אויף מיין הייליגע מח און איך טראכט נאר הייליגע העכערע מחשבות, איך בין א הייליגע איד און אזוי פיר איך זיך מיט שטאלץ…
ווען מיר שטיייען אין די ספירה טעג פון נצח, וואס דאס איז די מידה פון נצחון-אויספירן, מנצח זיין… די ווארט נצח האט אויך אין זיך די ווארט פון נצחי-אייביגקייט, וואס דאס זענען מיר אידישע קינדער “כלל ישראל איז א אייביגקייט פון הייליגקייט” און א וועלט וואס דער יצר טוט כסדר אראפ קלאפן אונזער שטאלץ, ער טוט כסדר אוועק נעמען אונזער הרגשה אז מיר זענען ערשטע קלאס, דארפן מיר מנצח זיין דעם יצר. געדענקן אז אונזער הייליגקייט איז א דבר נצחי און מיט שטאלץ קעמפן העלדיש און נישט מסיח דעת זיין פון די מחשבה אז “יא, איך בין א הייליגע איד”..!
ווען מיר זענען זוכה צו לעבן מיט שטאלצקייט און מיט מחשבות ווי …איך בין זוכה צו זיין אין ערשטע קלאס, איך בין א הייליג קינד פון השי”ת, גיסט זיך איבער אויף אונז א גרויסע שמחה און צופרידנקייט, ווייל איך ווייס ווער איך בין, איך ווייס פון ווי איך קום, איך קען מיין יחוס, און יעצט ווייס איך שוין מיין ציעל אויך, קדושים תהיו!
לסיכום: געדענק
- זיי נישט א אויסגעהאלטענער איד, זיי א הייליגע איד! מיט שטאלץ!
- די ביסט א בן מלך, וואס באלאנגט צו ערשטע קלאס… דער קלאס פון “קדושים תהיו”..!
- זיי מנצח דעם יצר און שליס דיך אָן אין א לעבן פון נצחיות-אייביגקייט


c: text/html

text:
קריסטאפער קאלאמבוס
קריסטאפער קאלאמבוס (1451 - 20סטן מיי, 1506 שפאניע) איז געווען א איטאליענישער רייזדענער און קלאניאיסט, ער איז דערפֿינדער פֿון דעם קאָנטיענעט אַמעריקע.
יונגע יארן[רעדאַקטירן | רעדאקטירן קוואַלטעקסט]
קאלאמבוס איז געבוירן געווארן אין 1451 אין יאנאווע (היינט אין איטאליע). זיין פאטער דאמעניקא איז געווען א וועבער.
זיין רייזע צו אמעריקע[רעדאַקטירן | רעדאקטירן קוואַלטעקסט]
אין די צייטן פונעם מיטל אלטער האט מען נישט בכלל געוואסט פונעם אמעריקאנער קאנטינענט, מען האט געמיינט אז נאך יוראפ גייט דער אטליאנטישער אקען ארום דער האלבער וועלט ביז עס טרעפט זיך ווידער צוזאם מיטן פאסיפיק אוקען, דאס איז געווען געבויעט אויך די שיטה אז די וועלט איז גראד. עס איז געווען א גרויסער שפאנישער מאטראס וואס האט געהייסן קריסטאפער קאלאמבוס ער האט געהאלטן אז אויב פארט מען לאנג אויפן אטלאנטישער אוקען קומט מען אהן קיין אינדיע, ער האט געפוילט ביים שפאנישן קעניגן אויב מען גיט איהם איבער א גרויסן שיף מיט געלד און מענטשן וועט ער מאכן א נסיעה און דערמיט פארקורצן דעם וועג קיין אינדיע, ער האט אויפגעוויזען אז דאס וועט הייבן דער עקספארט-אינפארט פון איבעראל, און שפאניע וואס איז דאן געווען א וועלט מאכט וועט דערפון שטארק בענעפיטירן.
נאך א לאנגע נסיעה איז ער אנגעקומען צו דער טרוקעניש, ער האט דארט געטראפן אסאך אומצוויליזירטע מענטשן, ער מיט זיינע מענטשן האבן געמיינט אז זיי האבן אנטדעקט א קורצן וועג קיין אינדיע, דערפאר האט ער גערופן די מענטשן" אינדיאנער. ווען ער איז אנגעקומען איז געווען אין יאהר 1492, צו די אינזלען פון די פאראיינגיטע שטאטן,
צווישן 1492 און 1503 האט קאלאבוס אנגעריכטעט פיר נסיעות צווישן שפאניע און אמעריקע. דאס איז געווען דער אנהייב פון אייראפעישער אויספארשונג און קאלאניזאציע פון די אמעריקאנער קאנטינענטן. קאלאמבוס האט שטענדיג געטענה'ט אז די לענדער וואו ער איז אהינגעקומען זענען אין אזיע. אפשר וועגן דעם האט מען א נאמען געגעבן דעם נייעם קאנטינענט נישט נאך קאלאמבוס, וואס האט אים אנטפלעקט, נאר נאך אמעריגא וועספוטשי.
די צווייטע נסיעה איז ארויסגעפארן דעם 24סטן סעפטעמבער 1493 פון קאדיז מיט 17 שיפן. די נסיעה האט זיך אפגעשטעלט אונטערוועגס אין די קאנארישע אינזלען. ווערנט דער צווייטער נסיעה האבן זיי אנטפלעקט דזשאמייקע און פארטא ריקא.
דעם 30סטן מיי 1498 איז קאלאמבוס ארויס אויף זיין דריטער נסיעה מיט זעקס שיפן, ווען ער האט אנטפלעקט טרינידאד, אן אינזל נישט ווייט פון ווענעזועלע. קאלאמבוס האט באמערקט א שטראם פון פרישוואסער וואס דערגרייכט דעם אקעאן פון דער ארינאקא טייך, און ער האט געדארפט פארשטיין אז ער איז נאענט צו א גרויסער יבשה. אבער אזוי ווי ער האט געגלייבט אז אין דעם דרום האלבקיילעך איז נישט פאראן נאך א קאנטינענט איז ער געפארן קיין צפון, און ער האט פארשפילט אנטפלעקן דרום אמעריקע.
קאלאמבוס האט זיך פארשאפט אסאך שונאים, אסאך פון די שפאנישע אדל לייט און הערן האבן נישט געקענט אראפ שלינגען אז ער האט אויסגעטראפן אזא גרויסע ערפינדונג ווי א נייער קאנטינענט, עס ווערט פארציילט איינמאל איז ער געזעסן מיטן קעניג און זיינע הערן, און איינער האט זיך אנגערופן איך פארשטיי נישט וואס איז דער גרויסער קונץ פון קאלאמבוס, ער האט סך הכל גענומען א שיף מיט מענטשן געפארן און געפארן ביז ער איז געקומען צו א אינזל, טא וואס רעש'ט מען מיט אים ?, קאלאמבוס האט גענומען א רינדיגער איי און געפרעגט ווען קען מאכן די איי זאל שטיין גראד, יעדער פון די אנוועזנדע האט פרובירט צו מאכן שטיין די איי גראד, עס איז אבער אייביג געפאלן אויף דער זייט, ביז קאלאמבוס האט גענומען די איי, געגעבן א זעץ דערויף, די איי האט זיך צובראכן, און עס איז געבליבן שטיין, זאגן זיי נו וואס איז די קונץ האסט עס צובראכן שטייט עס, זאגט ער איך האב נישט געזאגט אז עס איז א קונץ, איך האב עס אבער אין פאקט געטון, און נישט איר. די זעלבע מיט אמעריקא איך האב עס געטון.
צו סוף האט מען אים גע'מסור'ט פארן קעניג, ער איז געשטארבען אין תפיסה, מען האט אים באשולדיגט אלס א שפיאן.
שפּעקולאַציעס[רעדאַקטירן | רעדאקטירן קוואַלטעקסט]
עטלעכע האַלטען אַז קאָלומבוסס אַרױסװאַנדערן פֿון שפּאַניע און נאַװיגירן די וועלט אין יאָר רנ"ב האט גאָט ספּעציעל צוגעשטעלט אַ פֿרישע פּליטה פֿאַר די ײִדן[פֿעלט אַ מקור]
געוויסע היסטאריקער שפעקלירען אז ער איז געווען א יוד[פֿעלט אַ מקור], עכ"פ דאס איז פעסטגעשטעלט אז ער האט געהאט שייכות מיט הרב דון יצחק אברבנאל[פֿעלט אַ מקור], און זיך באנוצט מיט זיינע מאפעס[פֿעלט אַ מקור].

robotstxt: allowed

filter: keep


text:
הילף און עצות איבער מופן!
די אחראים: זייער נייגעריג, אחראי, thefact
הילף און עצות איבער מופן!
- פאטאקי08
- שר עשרת אלפים
- תגובות: 10611
- זיך איינגעשריבען אום: דאנארשטאג אוגוסט 09, 2007 1:30 pm
- לאקאציע: בקרוב אין וואשינגטאן
איך האב גענומען דערנאך וואס איך האב געהערט פון מיין חבר זייער גוטע עקספריענס מיט אים.
- גראדער
- שר האלף
- תגובות: 1097
- זיך איינגעשריבען אום: מיטוואך אפריל 01, 2009 6:06 pm
- לאקאציע: אין די הויזן
- פארבינד זיך:
פוילישער האט געשריבן:איך האב גענוצט א יאר צוריק בי.פי. מאווינג, איך בין געווען זייער זייער צופרידן פון אים. אן היימישער יונגערמאן, ער הייסט פישמאן. זיין נומ' איז 718-436-9857 ער האט געבעטן ביליג, און זיינע גוים זענען זייער רוהיגע, און נישט געמאכט קיין שום שאדן ב"ה.
איך האב גענומען דערנאך וואס איך האב געהערט פון מיין חבר זייער גוטע עקספריענס מיט אים.
מיט 2 יאר צוריק האב איך אויך גענוצט ב.פ., זייער צופרידן געווען (איך האלט אבער אז איך האב איבערגעצאלט מיטן טיפ, מען דארף זיך האלטן פעסטער קעגן דעם פורמאן וואס דרייט א קאפ).
- בןהרחמן
- סעקרעטאר
- תגובות: 1493
- זיך איינגעשריבען אום: דינסטאג יוני 27, 2006 1:08 am
- לאקאציע: אויפן רעקליינער
- שאץ מאץ
- שר האלפיים
- תגובות: 2872
- זיך איינגעשריבען אום: דאנארשטאג מאי 15, 2008 5:01 pm
- לאקאציע: איבעראל
- פארבינד זיך:
איינס דערפון איז צו קויפן אזא ראל סערען רעפ, די דינע פלעסטיק וואס ווערט ארום געדרייט ארום א סקיט ודומה,
דאס קויפט מען אין סיי וועלכע לאמבער, אזוי פאקט מען ספרים, לעדלעך ועוד,
מ'דרייט ארום דעם ראל ארום דעם געפאקעכטס און ס'קלעבט זיך צוזאם און ס'איז א מחי',
-
- שר שלשת אלפים
- תגובות: 3283
- זיך איינגעשריבען אום: דינסטאג דעצמבער 16, 2008 8:10 pm
- לאקאציע: ביים געפילטערטן קאמפיוטער
עצות צום מאפן.
איך וועל אנהייבן מיט א פראגע. איך האב געהערט פון עטליכע אידן אז מען איז זיך נוהג אריינצומופען אויף שבת קודש, וואלט איך געוואלט וויסן וואו די מקור דערפון איז?
אזוי ווי מיין דירה ווערט פארטיג אויף אנהויב וואך, האט מיר איינער געגעבן די עצה אז מען לייגט אריין פאר שבת עטליכע עסנווארג אין די דירה, און עס ווערט גערעכנט ווי מען האט זיך דאן אריינגעצויגן, און דערנאך קען מען שוין מופן אינמיטן די וואך. מיר קוקט דאס אויס אביסל מאדנע, וועמען נארט מען דא אויס, אויב איז א סגולה אדער א גוטער יסמן צו מופן לכבוד שבת, צו וואס העלפט אריינלייגן די זאכן.
אויב איינער האט מער אינפארמאציע דערוועגן זאל ביטע מעלדן.
און ווי געזאגט ווארט איך צו הערן פראקטישע עצות און אנוויזונגען פון אידן וואס זענען שוין אדורך דעם מצב.
יישר כח.
צוויי פראקטישע עצות וואס איך געדענק יעצט אויף די מינוט.
1. ספרים בינד נישט און קיין בענדליך. ס'צופאלט און ס'איז זייער שווער. לייג עס אריין און saran wrap דאס וועט עס האלטן גוט צוזאמגענומען.
2. נעם א צעטיל און לייג ארויף נאמבערס למשל לייג נאמבער איינס, קאך.
נאמבער צוויי, קינדער שטוב.
נאמבער דריי, טוילעט.
נאמבער פיר, דיינונג רום.
אא"וו.
יעצט הענג אויף די צעטיל ביי די נייע דירה ביי די טיר אז די מאווערס זאלן עס קענען זעהן,
יעצט און דיין הויז לייג אויף יעדע זאך א נאמבער. למשל אויף די ספרים שראנק לייג נאמבער פיר, אויף די קינדער בעטן לייג נומבער צוויי. אא"וו.
וואס מ'פארדינט איז אז די מאווערס טראסקענען נישט אלעס אראפ ביים אריין קומען, נאר זיי טראגן עס וואו ס'באלאנגט.
דאס איז וואס איך געדענק פאר יעצט.
אויב וועל איך זיך דערמאנען עפעס וועל איך צוריק קומען אי"ה.
געלעגער זאגט גאר גוט וועגן די צעטלעך. מיר האבן געמאכט פארביגע צעטלעך, צב"ש א פינקע צעטל ארויפגעשריבן דערויף "מיידל שטוב", א בלויע צעטל ארויפגעשריבן דערויף "אינגל שטוב" (אלעס אויף ענגליש, כאילו די גוים קענען א שפראך אויסער רוסיש).
שמועס אפ פון פאראויס מיטן מואווינג טראק אויפזעהר וויפיל דו גייסט באצאלן "אריינגערעכנט טיפס". עד היום פארשטיי איך נישט פון וואנעט זיי נעמען די חוצפה צו קומען פרעשורן אין די לעצטע מינוט פאר נאך אפאר מאות לשם "טיפ"! (איך ווייס נישט אויב אלע זענען אזוי, די פירמע וואס איך האב גענוצט איז געווען פיין און וואויל, ביז די טיפ)
וועגן קביעת מזוזות. שמועס אפ מיט א דיין ווען ער האט צייט אראפצוקומען אין די דירה און אנצייגן פונקטליך וועלכע טיהר איז מחויב מדאורייתא, מדרבנן, ספק, לחומרא, און לויט דעם לייג די מזוזות (איך האב 2 סארטן מזוזות, ביי די טירן וואס זענען מער מחויב האב איך געלייגט טייערערע). די ברכה מאכט מען אויף א טיר וואס איז זיכער מחויב מדאורייתא (מען איז נישט מכבד קיינעם מיט די ברכה! מצוה בו יותר).
{איך האף אז דו ציהסט דיך נישט אוועק פון מיר.. צו א קורצע צייט זינט די ערשטע באגעגעניש אונזערע}
-
- שר חמש מאות
- תגובות: 672
- זיך איינגעשריבען אום: פרייטאג אוגוסט 31, 2007 12:32 pm
אסאך מענטשן מאכן דעם טעות, אז ביי א דירה קען מען ווארטן דרייסיג טאג צו לייגן א מזוזה.
עס איז נאר ביי א דירה פאר רענט.
אן אייגן-געקויפטע דירה איז מחויב מן התורה מיט מזוזה באלד ביים אריינגיין.
איך האב נישט געוואוסט דערפון ביז יענעם טאג אליינס, און ביינאכט געלאפן קויפן איבער א טוץ מזוזות ביי א חשובן סופר.
די מערסטע מחויב מן התורה זענען די שלאף צימערן.
אמאל קען זיך דוכטן אז די הויפט טיר פון הויז איז די מערסטע כבוד, אבער עס קען זיין א קליינע צימערל, האל'עכל, וואס איז נאר ווי א פארצימער און איז נישט אזוי מחויב ווי א שלאף צימער.
אויך, נישט פארגעסן, לאזן אמה על אמה הוילע שיטראק, עס איז א זעלטענע מנהג מקיים צו זיין, אויב מען האט ב"ה א געקויפטע דירה, נעמט עס נישט פאר גרינג.
-
-
- שר שלשת אלפים
- תגובות: 3283
- זיך איינגעשריבען אום: דינסטאג דעצמבער 16, 2008 8:10 pm
- לאקאציע: ביים געפילטערטן קאמפיוטער
-
- שר שלשת אלפים
- תגובות: 3283
- זיך איינגעשריבען אום: דינסטאג דעצמבער 16, 2008 8:10 pm
- לאקאציע: ביים געפילטערטן קאמפיוטער
-
- שר שלשת אלפים
- תגובות: 3283
- זיך איינגעשריבען אום: דינסטאג דעצמבער 16, 2008 8:10 pm
- לאקאציע: ביים געפילטערטן קאמפיוטער
יוםטובערליך האט געשריבן:אויך, נישט פארגעסן, לאזן אמה על אמה הוילע שיטראק, עס איז א זעלטענע מנהג מקיים צו זיין, אויב מען האט ב"ה א געקויפטע דירה, נעמט עס נישט פאר גרינג.
זיך יעצט געכאפט דערוועגן. די מעשה איז אז אלעס איז שוין אפגעפארבט, איז פאראן אן עצה דערצו? מען מוז אפקראצן די פעינט?
אמאל האב איך באמערקט אין א הויז, קאנטאקט פעיפער געמאלן דערויף ציגעל, קען מען יוצא זיין מיט דעם אדער עס איז בלויז לצנות?
א גרויסן יישר כח קרעמער, גלעגער, יו"ט ערליך פאר די עצות!
- ווינקל
- שר שבעת אלפים
- תגובות: 7772
- זיך איינגעשריבען אום: דאנארשטאג מאי 21, 2009 12:10 am
- לאקאציע: vinkel.ivelt ביי גימעיל
אויפריכטיג האט געשריבן:יוםטובערליך האט געשריבן:אויך, נישט פארגעסן, לאזן אמה על אמה הוילע שיטראק, עס איז א זעלטענע מנהג מקיים צו זיין, אויב מען האט ב"ה א געקויפטע דירה, נעמט עס נישט פאר גרינג.
זיך יעצט געכאפט דערוועגן. די מעשה איז אז אלעס איז שוין אפגעפארבט, איז פאראן אן עצה דערצו? מען מוז אפקראצן די פעינט?
אמאל האב איך באמערקט אין א הויז, קאנטאקט פעיפער געמאלן דערויף ציגעל, קען מען יוצא זיין מיט דעם אדער עס איז בלויז לצנות?
א גרויסן יישר כח קרעמער, גלעגער, יו"ט ערליך פאר די עצות!
ס'איז אנגענומען אין די וועלט אז מען דארף נאר איבערלאזן, אויב סאיז שוין געפעינט דארף מען נישט אראפקראצן. פוק חזי מאי עמא דבר.
די געמאלענע ציגן וכדומה, איז דא וואס מאכן דאס זייער אוועק, אבער אנדערע צייכענען יא צו עפעס מקורות. (דאכט זיך דער באר משה האט א לענגערע שמועס דערוועגן).
סאיז דא א ספר כדענק ניש וויזוי סהייסט (תורת הבית אפשר?, ארויסגעקומען בערך 5-6 יאר צוריק), זייער שיין אויסגעשטעלט אלע ענינים וואס איז נוגע ווען מ'ציט זיך אריין צו א נייע דירה.
- דארפסמאן
- שר ששת אלפים
- תגובות: 6408
- זיך איינגעשריבען אום: דינסטאג נובעמבער 14, 2006 2:52 pm
- לאקאציע: אין דארף
-
- שר שלשת אלפים
- תגובות: 3283
- זיך איינגעשריבען אום: דינסטאג דעצמבער 16, 2008 8:10 pm
- לאקאציע: ביים געפילטערטן קאמפיוטער
קרעמער האט געשריבן:שמועס אפ פון פאראויס מיטן מואווינג טראק אויפזעהר וויפיל דו גייסט באצאלן "אריינגערעכנט טיפס". עד היום פארשטיי איך נישט פון וואנעט זיי נעמען די חוצפה צו קומען פרעשורן אין די לעצטע מינוט פאר נאך אפאר מאות לשם "טיפ"! (איך ווייס נישט אויב אלע זענען אזוי, די פירמע וואס איך האב גענוצט איז געווען פיין און וואויל, ביז די טיפ)
דאס מיינסטו?
א איד מופט אריין אין די דירה, די ערשטע פאר טעג איז אלעס צופלויגן און עס טוט זיך אן איבערקערעניש. צומאל זוכט מען א גלעזל צו נעמען א טרינק, אדער א טעלער צו עסן אביסל טרויבן דערין, און אז מען טרעפט נישט, אדער אז מען דארף שלעפן פון בוידעם, איז דאס א פיזישע און גייסטישע אומבאקוועמליכקייט.
ווען מיר האבן געמופט אין א מזל'דיגע שעה, האבן מיר געמופט די קאך א טאג פריער, גענומען א טעקסי, און אויסגעפאקט די קאך, די הרחבת הדעת דערפון איז אין לשער. דאס איז שוין אויסער די רואיגקייט אז די קאך כלים האט מער פאטענשל אז עס זאלן זיך נישט צוברעכן בשעת'ן מופן.
זינט דאן האב איך עס שוין געראטן פאר עטליכע חברים און זיי האבן מיר אלע באדאנקט.
- שוועמל
- שר עשרת אלפים
- תגובות: 14155
- זיך איינגעשריבען אום: מיטוואך יולי 19, 2006 8:40 pm
- לאקאציע: גידולו בכל מקום
דעריבער מאכן מענטשן א ספרים שטוב.
אנדערע שיקן אריין א גוי שלאפן דארט בעפארן אריינמופן, עס איז שוין געווען פעלער וואס דער גוי איז נישט אויפגעשטאנען!
תורה מגינה ומצלת.
איינער קען ברענגען א מקור?
-
- שר חמש מאות
- תגובות: 672
- זיך איינגעשריבען אום: פרייטאג אוגוסט 31, 2007 12:32 pm
ווער איז אונליין
באנוצערס וואס דרייען זיך דא: נישטא קיין איינגעשריבענע באנוצערס און 7 געסט


text:
דרייט זיך א אידעלע, אינמיטן וועג,
אינגאנצן פארצערט אינגאנצן פארטראכט,
ווי זענען מיינע טעג, ווי האב איך זיי פארבראכט,
אוי ווי אוי ווי געוואלד, אוי אוי וי איך האלט,
רבש"ע הער צו מיין געשריי.
פזמון:
איי אידעלע אי אידעלע,
שטארק דיך שטארק דיך אידעלע
מה רבו מעשיך ה'
דיינע וואנדער ווער קען פארשטיין
פול וועלטן האסט דו באשפען
דו פירסט און שפייצט דאך אלעס אליין,
וואס עס פאסירט אויף הימל און ערד
ווערט נאך דורך דיר באשערט
ווער קען דען באשרייבן דיין גרויסע כח
פון דיין מיליטער וואס דו האסט אין דער הויך.
טויזענטער מלאכים אן א צאל
וואס זענען אן א מאס גרויס
שטייען גרייט אויף דיין באפעל
ויי אפייל פליהט פון בויגן ארויס,
זיי לויבען מיט שירה דעם הייליגען בורא
דערהייבן זיין כבוד מיט ציטער און מורא
אבער א ברכה פון א איד מיטן הארץ צו איים
דער גרעסטער נחת האט ער פון דעם
געדענק, געדענק, דיינע מצוות אזוי שיין
דיין תורה מלא חן,
ערווארט אויף דיין געבעט,
דיין גוטע מחשבה ער זעהט,
אידעלע זיי פריילעך שטארק דיך שטארק דיך אצינד,
וויל דו ביסט דאך א בן מלך ער רופט זיך א מיין קינד,
אידעלע, אידעלע, וועק דיך פון שלאך אויף
א קרעכץ גייט ארויף,
ווי טייער איז יעדעס מאל
ווען דו זאגט שמע ישראל
אידעלע טוה דאנקן און לעבען שטארק דיך שטארק
דיך שוין
וויל דו ביסט דאך אזוי דערהויבען מכל עם ולשון.
פזמון:
איי אידעלע אי אידעלע,
שטארק דיך שטארק דיך אידעלע
באלד ווען משיח וועט קומען
מיר וועלן דלעבען דעם גרויסן טאג
וואס מיר ווארטען שוין אזוי פיהל יאר,
ווי באחן'ט ווי באליבט
דיין עבודה איז געוורען
וועסטו זעהן דאן אפען און קלאר,
לאמיר זיך פרייען מיטן גרויסען בורא
לאמיר זיך פרייען מיט זיין הייליגע תורה,
אים דינען יעדער רגע און א יעדער מינוט
מיר גייען שוין א קעגן משיח בן דוד,
געדענק, געדענק, דיינע מצוות אזוי שיין
דיין תורה מלא חן,
ערווארט אויף דיין געבעט,
דיין גוטע מחשבה ער זעהט,
אידעלע זיי פריילעך שטארק דיך שטארק דיך אצינד,
וויל דו ביסט דאך א בן מלך ער רופט זיך א מיין קינד,
אידעלע, אידעלע, וועק דיך פון שלאך אויף
א קרעכץ גייט ארויף,
ווי טייער איז יעדעס מאל
ווען דו זאגט שמע ישראל
אידעלע טוה דאנקן און לעבען שטארק דיך שטארק
דיך שוין
וויל דו ביסט דאך אזוי דערהויבען מכל עם ולשון.
פזמון:
איי אידעלע אי אידעלע,
שטארק דיך שטארק דיך אידעלע
דרייט זיך א אידעלע אינמיטן וועג
אזוי פריילעך זיין פנים לייכט,
אוי ווי שיין זענען מיינע טעג,
פיהל מיט מצוות טאג און נאכט,
אוי ויי אוי ווי געוואלד, משיח קומט דאך באלד
רבונו של עולם,
איך וועל בלייבען פאר דיר געטריי.


text:
ספאנדזשבאב סקווערפענץ
ספּאָנדזשבאָב סקווערפּענץ (ענגליש: SpongeBob SquarePants) איז אן אמעריקאנישע אנימירטע טעלעוויזיע סעריע באשאפן דורך סטיוון הילענבורג פאר ניקעלאָדיאָן, וואס האט אנגעהויבן דעם 1טן מיי 1999. די הויפט כאראקטער פון דער סעריע איז א ספאָנדזש וואס וווינסט אין אן אנאנאס אונטער דעם ים. ער איז א פרעגלען קוכער וואס ארבעט אין א רעסטאראן וואס הייסט "דער קראַסטי קרעפּס", וואס איז געראטן דורך א קרעפּס מיטן נאמען יודזשין קרעפּס. יודזשין קרעפּס וווינט אין אן אנקער מיט זיין טאכטער מיטן נאמען פּערל, וואס איז א וואלפיש. זיי זענען ביידע זייער גיריק און עגאיסטיש, דערפאר באקומט ספּאָנדזשבאָב באבקעס פאר געלט.
ספּאָנדזשבאָב'ס גלעטלינג איז א שנעק מיטן נאמען גערי וואס זאגט כמעט נאר "מיאו". זיין בעסטער פריינד איז א ים-שטערן מיטן נאמען פּעטריק סטאַר. ער איז זייער פשוט און נאריש און האט קיין ארבעט נישט. ער וווינסט אונטער א שטיין אויף דער גלייכער גאס ווי ספּאָנדזשבאָב. צווישן ספּאָנדזשבאָב און פעטריק וווינסט א טינטפיש מיטן נאמען סקווידווארד טענטיקלס. ער איז זייער אויפגעבלאזן און האלט זיך פאר א געבילדעטער חכם כאטש ער ארבעט מיט ספּאָנדזשבאָב ביי "דער קראַסטי קרעפּס" אלס א קאסירער. ער שפילט קלארנעט אבער גארנישט גוט און קיינער וויל אים הערן שפילן, וואס ער טאקע נישט קען פארשטיין. ער מאלט אויך עטלעכע בילדער וואס זענען נישט צו שלעכט.
אן אנדערער כאראקטער איז א ווערווערקע מיטן נאמען סענדי טשיקס, ווער איז א פריינדין פון ספּאָנדזשבאָב. זי קומט פון טעקסאס און איז זייער אינטעליגענט. זי וווינסט אין א גלאס שיסל פול מיט לופט כדי צו אטעמען. דער הויפט בייזער כאראקטער איז פלאנקטאן. ער איז א קליינעס שטיקל פלאנקטאן וואס פירט זיין רעסטאראן "דער טשאַם באַקעט". ער פארזוכט אלעמאל גנבן די פארמעל פאר יודזשין קרעפּס'ס "קראבי פאטי" וואס איז דער הויפט ציע-כוח פון "דער קראַסטי קרעפּס". פלאנקטאן איז באמת זייער אינטעליגענט און האט זיין קאמפיוטער עהפרוי געבויט כדי צו מאכן נאר וואס ער וויל. מיס פּאף איז א בלאזפיש וואס ארבעט אלס א לאטקע-פארן לערערין.


text:
אמעריקע אנטיסעמעטיזם ירושלים אנערקענונג מוסלעמענער פון פיינע נייעס ראסיזם אמעריקאנער אימאם רופט מוסולמענער אומצוברענגען אידן
אין רעאקציע צו פרעזידענט טראמפ'ס אנעקענונג אין ירושלים אלס הויפטשטאט פון מדינת ישראל, האט אן איסלאמישער פרעדיגער פון צפון קאראליינע אין א רעדע אין זיין מאסק גערופן מוסולמענער צו הרג'ענען אידן.
אַבדולאַ כאַדראַ איז דער דריטער איסלאמישער אימאם אין דער לעצטער תקופה צו רופן איסלאמיסטן צו מארדן אידן.
דער אימאם האט זיך באצויגן צו א ציטאט פונעם איסלאמישן 'נביא', מוכאמאד, אז ס'וועט קומען א צייט ווען מוסולמענער וועלן באקעמפן אידן, ביז יענע וועלן זיך מוזן לויפן באהאלטן אונטער ביימער און שטיינער, וועלכע וועלן דאן אויסרופן, "אה, דו מוסולמענער. דא איז פאראן א איד וואס באהאלט זיך אונטער מיר."
כאַדראַ האט דערביי אונטערגעשטראכן, אז נישט נאר ירושלים, נאר אלע אנדערע ארץ ישראל'דיגע שטעט, אריינגערעכנט "חיפה, עכו, און יפו, באלאנגען צו די מוסולמענער," און אויפגעפאדערט זיינע צוהערערס טיילצונעמען אין דער 'מלחמה' פון איסלאם קעגן אידן.
גענומען מיט רשות פון פיינע נייעס
ווי איז דאס געשעהן? זעה North Carolina, USA אויף גוגל מעפס
קומענדיגע
« פאריגע נייעס
« פאריגע נייעס
פאריגע
קומענדיגע נייעס »
קומענדיגע נייעס »
הירשם ל- תגובות לפרסום (Atom)


text:
אונגארישע רעוואלוציע
די אונגארישע רעוואלוציע, איז פארגעקומען אין יאר 1956, קעגן די קאמוניסטישע הערשאפט, און קעגן די איינפלוס פון די סאוועטן פארבאנד, אויף אונגארן. די רעוואלוציע איז פארגעקומען אין די מאנאטן פון אקטאבער, און נאוועמבער 1956. די רעוואלוציע איז אונטערגעברענגט געווארן, אויף א גאר ברוטאליש פארנעם, דורך די רויטע ארמיי, און 2,500 אונגארישע בירגער זענען אומגעקומען, און נאך 700 סאוועטישע זעלנער זענען געווען צווישן די טויטע, און נאך טויזענטע זענען פארווונדעט געווארן. אומגעפער א פערטל מיליאן בירגער זענען אנטלאפן, און אלס פליטים, זיך באזעצט אין אנדערע לענדער.
אינהאַלט
צווייטע וועלט מלחמה[רעדאַקטירן | רעדאקטירן קוואַלטעקסט]
ווען די רויטע ארמיי האט איינגענומען אונגארן, ביי די ענדע פון צווייטער וועלט קריג, איז אונגארן אנגענומען געווארן אלס א לאנד, וואס האט צוגעהאלפן די נאציס, אנגעהויבן מיט מיקלאש הארטי, און פארגעזעצט מיט די פייל קרייץ.
אין 1948, האבן די קאמוניסטן איבערגענומען די פירערשאפט אין לאנד, און איינגעפירט א שווערע אינערן פאליטיק, כדי צו טוישן דאס לאנד צו א קאלעקטיווע, וואס האט אויפגעברויזט די באפעלקערונג, צו באהערשן די קאמוניסטן אויפן באפעלקערונג, איז אויפגעשטעלט געווארן די "געהיימע אונגארישע פאליציי", וואס האט אנגעזייט טעראר צווישן די בירגער.
אורזאכן צום אויפשטאנד[רעדאַקטירן | רעדאקטירן קוואַלטעקסט]
ווען סטאלין איז געשטארבן, האט געהערשט אין די קאמוניסטישע האריזאנט, די דע-סטאליניזאציע, ווי כרושטשאוו האט אנערקענט און פארדאמט די טעראריזם פון סטאלין, אין אונגארן האט דאס אויך געמיינט מאטיאש ראקושי, דער קאמוניסטישער דיקטאטאר. אימרע נאדזש איז געווארן פרעזידענט, פון 1953 ביז 1955, און ער האט דורכגעפירט עטליכע רעפארמען אין די פאליטיק.
אין פוילן, זענען אין יאר 1956, פארגעקומען עטליכע סטרייקן אין פויזן, פאר בעסערע אומשטענדן פאר ארבעטער. אין אקטאבער איז דער אלטער פוילישער רעגירער ערזעצט געווארן מיט וולאדיסלאוו גאמולקא, דאס האט געוויזן פאר די אונגארישע, אז עס איז דא א מעגליכקייט פאר א בעסערע צוקונפט.
לאסלא רייק, איז געווען א קאמוניסטישע פאליטיקער, וואס איז אומגעברענגט געווארן דורך די "אויסרייניגונגען" פון ראקושי, אין יאר 1949. ער איז אבער ריינגעוואשן געווארן, און א גרויסע לוויה איז דורכגעפירט געווארן דעם 6טן אקטאבער 1956. איבער 100,000 מענטשן האבן זיך באטייליקט, און פון די לוויה איז געווארן א מאסן דעמאנסטראציע, אנגעפירט בעיקר דורך סטודענטן.
די סטודענטן האבן פראטעסטירט, קעגן די אומשטענדן אין די אוניווערסיטעטן, און האבן אויפגעשטעלט סטודענטן גרופעס איבערן לאנד. די ארבעטער האבן נאכגעפאלגט, און זיי האבן אויפגעשטעלט ארבעטער פאראיינען.
אויסברוך פון רעוואלוציע[רעדאַקטירן | רעדאקטירן קוואַלטעקסט]
אום 23סטן אקטאבער, איז פארגעקומען א פראטעסט אין די גאסן פון בודאפעשט, מיט א ריזיגע באטייליקונג, אונגארישע זעלנער האבן אראפגעריסן זייער רויטע שטערן פון די מונדירן, און עס געווארפן צו די מאסן, און האבן מארשירט אינאיינעם מיט די פראטעסטירער. די פארלאנגען פון די פראטעסטירער, זענען געווען מעסיקע. די געהיימע אונגארישע פאליציי, האט אבער גענומען שיסן אויף די באטייליקער, און האבן אומגעברענגט אכציק פראטעסטירער. דאס האט געברענגט צו ווילדע ראיאטן, ווי פאליציי אויטאס זענען פארברענט געווארן, געווער איז פארטיילט געווארן, דורך די ארבעטער אין די וואפן פאבריקן.
די קאמוניסטן זענען געווען ביי די מיינונג, אז אט אט גייט זיך עס פארענדיקן, און רויקייט וועט צריק קומען. עס איז קלאר געווען אז רוסלאנד וועט אריינשיקן סאלדאטן, און צוריק איינשטעלן די קאמוניסטישע הערשאפט. אין די לעצטע פרווו, איז אימרע נאדזש, אויפגענומען געווארן אלס פרעמיער מיניסטער, און האט אריינגעשטעלט עטליכע פון זיינע מענטשן אין די רעגירונג, און פרובירט איינשטילן די געמיטער.
די פראטעסטירער האבן נישט איינערקענט אין נאדזש, וועלכע איז טאקע געווען א רעפארמיסט, אבער איז נאך אלץ געווען א קאמוניסט. וואפן פאבריקן זענען אטאקירט געווארן, און אמוניציע איז געגעבן געווארן פאר די אויפשטענדלער, וועלכע האבן אפגעווארט די רוסישע ארמייען.
צווישן דעם 23סטן אקטאבער, ביזן 3טן נאוועמבער, זענען פארגעקומען שלאכטן איבער לאנד. די רוסן האבן ארויסגעצויגן זייערע טרופן פון די הויפטשטאט, און דערנאך בארינגעלט די שטאט, גרייט צו אטאקירן. אלע פאליטישע ארעסטאנטן זענען באפרייט געווארן, און אלטע אומלעגאלע פארטייען זענען צוריק ארויפגעשווימען אויף די אויבערפלאך.
אום 27סטן אקטאבער האט נאדזש, אויפגענומען א נייע רעגירונג, און א געוויסער קאדאר, אלס אויסערן מיניסטער, א קאמוניסט וואס איז ריינגעוואשן געווארן, נאך באשולדיקונגען פון די פאליציי. ער האט פארגעשטעלט א פלאן, ווי די רעוואלוציאנערן וועלן איינערקענט ווערן אלס א פארטיי, און די רוסן וועלן זיך ארויסציען פון אונגארן. נאדזש האט אנערקענט אין אלע נייע פארטייען וואס זענען אויפגעשטעלט געווארן, ער האט אויפגעלעזט די פארפיינטעטע געהיימע פאליציי. און דערקלערט די 15טן מערץ אלס נאציאנאלע חגא, לכבוד די רעוואלוציע. ער האט דערקלערט די ארויסטריט פון אונגארן, פון ווארשע פאקט. און דערנאך האט ער אויפגעשטעלט א קאאליציע, מיט אנדערע פארטייען, וואס זענען לעגאליזירט געווארן.
כרושטשאוו, וועלכע האט געזען דעם אונטערגאנג פון א קאמוניסטישע נאכשלעפער פון רוסלאנד, איז געווען אנטשלאסן צו אונטערנעמען שריט. אונגארן האט אויסגערופן צו די פאראייניקטע פעלקער, אז זי איז א דעמאקראטיש לאנד, און זיי זאלן קומען צו הילף צו אונגארן.
די פאראייניקטע שטאטן, האט נישט איינגעזען אין אונגארן א ניי אליאירט לאנד, זיי האבן פארשטאנען אז דאס איז, אן אינערליכער שטרייט אינערהאלב די קאמוניסטישע געמיינדע. צו דעם אלעם איז די מערב וועלט געווען פארטון אין אנדערע זאכן, אמעריקע מיט די פרעזידענטליכע וואלן, פראנקרייך און בריטאניע, מיט די סועץ קאנאל קריזיס.
אויפן 4טן נאוועמבער האבן די סאוועטן אטאקירט, מיט אן ארמיי, פון רומעניע, און פון טשעכאסלאוואקיי. די רעגירונג פון נאדזש איז צעפאלן, און ער און זיינע מענטשן, זענען אריינגעלאפן אין די יוגאסלאווישע אמבאסאדאר, און פארלאנגט אנערקענונג אלס פליטים, נאך עטליכע טעג זענען זיי ארויס, נאכדעם וואס מען האט אים פארשפראכן, אז מען וועט אים נישט טון קיין שלעכטס, ווי ער איז נאר ארויס, איז ער גענומען געווארן קיין רומעניע, דערנאך איז ער געברענגט געווארן צוריק אויף אונגארן, ווי ער איז פאראורטיילט געווארן צום טויט, דורך א געריכט.
נאכווייען[רעדאַקטירן | רעדאקטירן קוואַלטעקסט]
טויזענטע זענען אומגעקומען אין די שלאכטן, און קאדאר וועלכע איז אנטלאפן קיין מאסקווע פון אנהייב, איז צוריק און דערקלערט דאס אויפשטעלן א נייע רעגירונג. די רעוואלוציע איז אונטערגעברענגט געווארן אין דעצעמבער 1956, אבער אין 1957, זענען פארגעקומען מערערע סטרייקן, די סי-איי-עי האט באריכטעט, אז איבער 1,200, זענען הינגעריכטעט געווארן שוין נאכן ענדע פון די קאמפן.
די אונגארישע האבן פארדינט, די געהיימע פאליציי האט אויפגעהערט צו פונקציאנירן.
וועלטס רעאקציע[רעדאַקטירן | רעדאקטירן קוואַלטעקסט]
וואס די וועלט האט געזען אינעם רעוואלוציע, איז צעטיילט אין עטליכע מיינונגען, א טייל האבן געזען א פרווו צו ווערן א סאציאל דעמאקראטיע, אנדערע א קאמוניסטיש לאנד ווי יוגאסלאוויע, א טייל האבן געזען דאס לאנד געפירט דורך ארבעטער ראטן אלס אןאנארכיסטישע, די סאוועטן האבן געטענהט, אז עס איז א פרווו צוריק צושטעלן די פאשיסטן, ווי מיקלאש הארטי, און די פייל קרייץ.
די פאראייניקטע פעלקער, וועלכע האט זיך אריינגעמישט אין די סועץ מלחמה, האט געוויזן אז דריטע וועלט לענדער, און די קאמוניסטישע מדינות, קענען טון וואס זייער הארץ גלוסט, ביים גארנישט טון, אפצושטעלן די געוואלדטאטן.
היינט ווערן די רעוואלוציאנערן שטארק רעספעקטירט אין אונגארן. די קע גע בע וועלכע איז אריין נאכדעם וואס די געהיימע פאליציי איז געווארן פארשלאסן, האט זיך געפונען אין זעלבן געביידע פון די געשטאפא, און ביי די אונגארישע, ווערן ביידע פארעכנט אלס די זעלבע טעראר אנזייער, היינט איז דארט דא א מוזיי, מיטן נאמען די טעראר הויז.


text:
די עשרת הדברות (פילם)
די צעהן באפעהלן (ענגליש: The Ten Commandments) איז א דריי א האלב שטונדיגער פילם וואס איז ערשיינען אין יאר תשט"ז וואס שפילט אראפ די גאנצע מעשה פון יציאת מצרים ביז מתן תורה.
עס איז דער לעצטער און בארימסטער פילם פונעם בארימטן דירעקטאר סעסיל בי. דעמיל.
די פילם האט פארדינט די מערסטע געלט יענעם יאהר, געווינען די אקאדעמי אוואורד פאר בעסט ספעשל אפעקט און ווערט פאררעכנט אלס איינע פון די בעסטע האליוואוד פילמען ביזן היינטיגן טאג.
די פילם ווערט יערליך געשפילט אויף די עי. בי. סי. טעלעוויזיע קאנאל ארום איסטער און פסח צייט.
שפילער[רעדאַקטירן | רעדאקטירן קוואַלטעקסט]
וועב[רעדאַקטירן | רעדאקטירן קוואַלטעקסט]
http://www.youtube.com/watch?v=Oy1K3JBz1DQ


text:
LYRIC
לוי פאלקאוויטש – סוד של משקה
ביים צמח צדק האט דער סיפור פאסירט
ווען מיט חסידים א פארברענגן געפירט
די חסידים מיט דארשט געטרינקן
אין טיפע מחשבות פון חסידות פארזינקן
מ’גיסט אָן גלעזלעך משקה איינס נאכן צווייטן
די שמחה טוט זיך גאר שנעל פארשפרייטן
מיט הארציגע ניגונים געזאנגן
אבער פלוצלינג… די משקה איז אויסגעגאנגן
מ’קוקט און מ’זוכט און עצות מ’קלערט
יעדע פלאש אויפן טיש שוין איבערגעקערט
באשעפער מ’וויל זיך פרייען למען שמך
נישטא מיט וואס, להשקות צמאי חסידיך
דער צמח צדק בעט פון א חסיד גאר געטריי
זלמ’לע טו א טובה, ברענגן משקה גיי
גלייך נאכן רבי’נס באפעל געשווינד
ער לויפט אין די גאסן זוכן בראנפן אצינד
ס'שפעט אין די נאכט, נישט אפן קיין געשעפט
פון די גוטע שארפע סחורה, ווי מ’טרעפט
ער זעט פון דערווייטען ס’איז ניכר
עס קומט איהם אנקעגן, איוואן דער שיכור
ער גייט דארט אזוי מיט וואקלדיגע טריט
אין די הענט א באטל וואדקע מיט א גוטן אפּעטיט
אזא אוצר ער טוט פארמאגן
הלואי הלואי… פארן רבי’ן צו טראגן
לאמיר נאר מיט אים דעם געשעפט שליסן
און ביים פארברענגן וועט זיך ווייטער די משקה גיסן
צום שיכור לויפט ער צו דאס מקח צו מאכן
אבער דער גוי נעמט זיך עם אין פנים לאכן
ניין ניין ניין שרייט ער, בשום אופן
דאס פלעשעלע וועל איך דיר נישט פארקויפן
ער כאפט עס אָן, לאזט עס נישט ארויס פון האנט
זלמ’לע שטייט און העכערט די פרייז נאכאנאנד
ביז פופצן רובל טבין ותקילין
אזא געלעגנהייט וויל ער נישט פארשפילן
מער פון דעם האט ער שוין נישט אין זיין טאש
אבער איוואן דער שיכור איז נישט מוותר אויפן פלאש
זאגט אים זלמן, א קשיא מיר עס פלאגט
פארוואס האסטו פופצן רובל אפגעזאגט
זיך באנארישט אויף אזא פרייז
וואלסט געקענט דערמיט קויפן די האלבע גאס
איוואן ביסט נישט קיין נאַר דיין קאפ ארבעט גוט
וואלסט געקענט ווערן א עושר אין איין מינוט
קוק ארום די אלע הייזקעלעך קליינע
זיי וואלטן יעצט געקענט גאר ווערן דיינע
איוואן קוקט צוריק מיט א בליק פון רחמנות
און ענטפערט אים מיט שפאס און ליצנות
אוי זלמ’לע אוי זלמ’לע דו נאַר איינער
מיט דעם פלעשעלע ווערט גאנץ פעטערבורג מיינער
איך טרינק מיט א געשמאק און איך ווער גאר הויך
איך קען דערזען וואס איך וויל אין מיין מוח
איך קען גאר שפירן ווי דער צאַר, ווי א גביר
דעמאלטס בין איך בעל הבית, און ס’האט נישט קיין שיעור
ר’ זלמן לויפט צוריק צום רבי’ן מיט זריזות
דער עולם באטראכט אים, די משקה ווי-איז-עס
רבי קיין בראנפן האב איך נישט א שאד
אבער איך האב מיטגעברענגט א אנדערע אוצר אנשטאט
דער סוד פון משקה טו איך שוין פארשטיין
איך האב עס מקבל געווען פונעם שיכור אליין
ווען מ’איז בשמחה אויפגעלייגט
דעמאלטס גאר הויך דער מענטש ער שטייגט
גארנישט איז צו גרויס, גארנישט איז צו שווער
מיט שמחה קען מען דערגרייכן מער און מער
די כוח פון שמחה ווערט קיינמאל אפגעשטעלט
און דעמאלטס קען מען האבן די גאנצע וועלט


text:
ראדיוס
אין געאמעטריע, איז דער ראַדיוס דער ליניע סעגמענט פונעם צענטער פון א קרייז מיט זיין ארומקרייז, אדער דער צענטער פון א קיילעך און זיין אייבערפלאך, און אויך די לענג פון דעם סעגמענט. די לענג פונעם ראדיוס איז העלפט פון דער לענג פונעם דיאמעטער.
אין געאמעטריע טוט מען דעפינירן א קרייז (ווי אויך א קיילעך) ווי דער געאמעטרישער ארט פון אלע פונקטן אין א פֿלאך (אדער א רוים) וואס זייער דיסטאנץ פון ע געוויסן פונקט {דער 'צענטר') איז גלייך צום ראדיוס. מ'קען פאראלגעמיינערן די דעפיניציע צו העכערע דימענסיעס.
דער ראדיוס און דער ארומקרייז פון א קרייז זענען פארבונגן דורכן פֿארמל .
א קרייז מיט ראדיוס האט אן ארומקרייז פון היקפו הוא , און א שטח פון .
א קיילעך מיט ראדיוס האט אן אייבערפלאך שטח פון און א פֿארנעם פון .
דאס ווארט 'ראדיוס' שטאמט פון לאטיין radius, די שפיצע פון א ראָד.


text:
תגובהדורך זאכליך » פרייטאג מאי 19, 2017 4:20 pm
abeg האט געשריבן:וואס איז מיט אים ער קען זיך נישט האלטן זיין פיסק
די שאנסן אז די נייע סקאנדאל איז אמת איז די זעלבע ווי די שאנסן אז קאומי האט געבעטן מער געלט פאר די אויספארשונג, אדער אז ראזענטאל האט געוואלט רעזיגנירן, אדער אז טראמפ האט געבעטן קאומי נישט אויסצופארשן פלין, אדער אז טראמפ האט געגעבן סודות פאר רוסלאנד, אדער אז מ'האט געהייסן אלע לענדער די ערשטע זאך לויבן טראמפ איבער זיין געווינס, אדער אז טראמפ'ס אדוואקאט האט געוואלט פיילן די פינאנציעלע פאפירן אן קיין אינטערשריפט, אדער... הזמן יכלו והם לא יכלו...
אמור מעט, קוק ווייניגער אויף וואס ער זאגט,
ועשה הרבה, און קוק מער וואס ער טוהט.


text:
אָנפרעג / סדר
ליב פּאַסאַנדזשערז,
מיר וואָלט ווי צו באַפרייַען איר צו אַרייַן די בוקינג פון דיין רייזע דינסט אין באַסעל און זוריק אָנליין. פֿאַר דעם צוועק, מיר האָבן בנימצא איר פון Transferservice Basel - Zurich אַן אָנליין בוקינג פאָרעם אין וואָס איר קענען צושטעלן אונדז מיט דיין אינפֿאָרמאַציע. מיר וועלן נישט טיילן דיין אינפֿאָרמאַציע מיט דריט פּאַרטיעס און וועט קאָנטאַקט איר אין מענטש אין די שאָרטיסט מעגלעך צייַט צו פּערסנאַלי דיסקוטירן קיין פרטים פון דיין בוקינג מיט איר.
פֿאַר יחיד אַגרימאַנץ, מיר רופן איר צוריק מיד. ביטע לאָזן אונדז וויסן
- ווו איר ווילן צו גיין
- מיט ווי פילע מענטשן איר אַרומפאָרן
- אין וואָס מאָל איר ווילן צו זיין טשאַופפערעד
ספר אַ לימאַזין אין באַסעל אָנליין
צי איר האָט ספּעציעל ווילד ווען טשוזינג אונדזער לימאַזינז? דערנאך מיר קוקן פאָרויס צו ברענגען איר מיט דיין חלום מאַשין אויף צייַט, קאַמפערטאַבלי און בעשאָלעם צו דיין דעסטיניישאַן. מיר ספּעשאַלייז אין מאכן אונדזער רייזע ווי באַקוועם און באַקוועם ווי מעגלעך פֿאַר אונדזער פּאַסאַנדזשערז. די מערסט וויכטיק זאַך פֿאַר אונדזער טשאַופפורס איז צו פאָר איר צו דיין דעסטאַניישאַן פּונקט און בעשאָלעם. פון קורס, באַזונדער פון ויסגעצייכנט דינסט, מיר אויך האָבן אַ הויך גראַד פון דיסקרעשאַן.
דיין מאַנשאַפֿט פון אַריבערפירן דינען באַסעל


text:
אלוועלטלעכע ציוניסטישע באוועגונג
די אלוועלטלעכע ציוניסטישע באוועגונג איז געגרינדעט געווארן דורך בנימין זאב הערצל, אין יאר 1897, אין באזעל, שווייץ. ביים ערשטן ציוניסטישן קאנגרעס. די ציל איז פאראייניקן אלע ארגאניזאציעס אונטער איין דאך.
די באוועגונג ווערט פארעכנט, צוזאמען מיט די נאציאנאלע אגענטורן אין ארץ ישראל, אלס די הויפט ארגאניזאציעס וואס האבן געשאפן אינטערנאציאנאלע אנערקענונג אין א יידיש דעמאקראטיש לאנד, און אלס גרינדערס פון מדינת ישראל.
זיי האבן געדינט אלס פארשטייער אנהייב פאר דער אטאמאנישער אימפעריע, און שפעטער פאר דעם בריטישן מאנדאט. אין 1929, איז רוב פון אירע פליכטן אריבער צו דער יידישער אגענטור, אלעס וואס איז נוגע פאר פאליטיק אינערהאלב פאלעסטינע, אונטער איר אויפזיכט איז פארבליבן בלויז די אפציעלע פאליטיק אויף אויסלאנד.
יעדער ייד וואס האט געוואלט זיין א מיטגליד, האט געמוזט באצאלן איין ציוניסטיש שקל, און דערביי אנגענומען געווארן אלס מיטגליד, עס איז געווען אפן פאר יעדן ייד.
דער 23סטער קאנגרעס איז פארגעקומען אין ירושלים, אין יאר 1951. דערביי זענען באשלאסן געווארן, אז וויבאלד די ציל אז א יידיש לאנד איז שוין א פאקט, האט זי באקומען נייע צילן.
איינע און דאס וויכטיקסטע, איז דאס ברענגען עולים קיין ישראל, און דאס פארבינדונג צווישן ישראל אין די יידן איבער דער וועלט.
די באוועגונג האט געהאט מערערע אגענטורן אונטער זיך, די יידישע אגענטור, קרן היסוד, קרן קיימת לישראל, און נאך אנדערע וואס האבן זיך פארנומען מייסטנס, מיט קויפן ערטער אין ישראל, פאר יידישע באזעצונג. א טייל פון די אגענטורן זענען שוין מער נישט טעטיג, און די וואס זענען נאך יא, באשעפטיקן זיך בעיקר מיטן פארבעסערן דאס לעבן אין ישראל, ווי אויפשטעלן פארקן, וועלדער, פלעצער פאר קינדער זיך ארום צו שפילן, און אנדערע סאציאלע אקטיוויטעטן.
הערצל איז געווען ערשטער פרעזידענט, דערנאך איז געווען דוד וואלפסאן, נאכדעם אטא ווערבורג, דערנאך חיים ווייצמאן, נחום סאקאלאוו, נאכאמאל חיים ווייצמאן, דערנאך דוד בן גוריון.
אין די שפעטערע יארן האט די באוועגונג פארלוירן איר אלטע גלאנץ, און היינט איז עס א מינדערוויכטיקע ארגאניזאציע, בלויז מיט כבוד.


text:
וואלאזשין
וואַלאזשין (בעלארוסיש: BaлóжыH; רוסיש: BoлóжиH; פויליש: Wołożyn[1]) איז א שטעלט אין דער מינסקער גובערניע פון בעלארוס. די באפעלקערונג איז 11,500 (1995). ער איז פלאצירט 75 ק"מ צפון-מערב פון מינסק, אויפן וואלאזשינקא טייך אין דעם נעמאן טייך באסיין, ביים אנהייב פונעם נאליבאקסקאיא וואלד. דורכשניט טעמפעראטורן זענען 6.5°C אין יאנואר און 17.5°C אין יולי, מיט 659 מ"מ רעגן א יאר.
וועבלינקען[רעדאַקטירן | רעדאקטירן קוואַלטעקסט]
רעפערענצן[רעדאַקטירן | רעדאקטירן קוואַלטעקסט]
- ↑ אליעזר לעאני, (רעדאקטאר), וואלאזשין: ספרה של העיר ושל ישיבת "עץ חיים" [וואלאזשין: דאס בוך פון דער שטאט און דער עץ חיים ישיבה] (תל אביב: וואלאזשין לאנדסלייט פאראייניקונגען אין ישראל און די פאראייניגטע שטאטן, 1970), English section, p. 15 (image 706).


text:
1599
1599 איז דאס 99סטע יאר אינעם 16טן יארהונדערט. א געוויינטלעך יאר, וואס איז לאנג 365 טעג. דעם 1טן יאנואר 1599 לויטן גרעגאריאנישן קאלענדאר פֿעדערט דעם 1טן יאנואר לויטן יוליאנישן קאלענדאר מיט 10 טעג.
אלע דאטעס דא זענען לויטן גרעגאריאנישן קאַלענדאַר.
געשעענישן[רעדאַקטירן | רעדאקטירן קוואַלטעקסט]
- 25סטן דעצעמבער - געגרינדעט די שטאט נאטאל אין בראזיל.
געבוירן[רעדאַקטירן | רעדאקטירן קוואַלטעקסט]
- 25סטן אפריל - אליווער קראמוועל, הערשער איבער ענגלאנד (געש' 1658)
- 6טן יוני - דיעגא וועלאזקעז, שפאנישער מאלער ( געש' 1660)


text:
- אין ניו יארק סיטי האט מעיאר ביל דעבלאזיא גרינג געווינען ווידערוויילונג. דאס איז געווען ביי יעדן דערווארט, נעמנדיג אין באטראכט אז א מערהייט וויילער אין ניו יארק סיטי זענען דעמאקראטיש-רעגיסטרירט.
- ר' קלמן יעגער הי"ו האט געוואונען דעם סיטי קאונסיל פארמעסט אין בארא פארק. ער האט באזיגט יוני הייקינד הי"ו, און שרייבנדיג די שורות האלט עס ביי 65 פראצענט פאר ר' קלמן און 29 פראצענט פאר יוני.
- דעמאקראט פיל מורפי וועט זיין ניו דזשערסי'ס קומענדיגער גאווערנאר. דערמיט קומט צו אן ענדע די גאווערנארשאפט פון קריס קריסטי, וועלכע איז געווען געפלאגט פון פילע סקאנדאלן און פראבלעמען.
- דעמאקראט ראלף נארטעם וועט זיין ווירדזשיניע'ס קומענדיגער גאווערנאר. טראמפ האט נעכטן געזאגט אז דער רעפובליקאנער עד גילעספי האט פארלוירן ווייל ער האט נישט אקצעפטירט טראמפ'ס הילף און פאליסיס.
- אין ראמאפא האבן די טאון קאנדידאטן, געשטיצט דורכ'ן חרדי'שן אידנטום, געוואונען מיט א לענדסלייד. מיט 87 פראצענט פון די שטימען אפגעציילט, האט טאון סופערווייזאר קאנדידאט מייקל ספעקט געוואונען מיט ארום 16,000 קעגן ארום 9,000 שטימען, און טאון קאנסיל קאנדידאטן ר' יצחק אולמאן און ר' דוד וואנונו האבן געוואונען מיט ארום 15,000 קעגן 9,000 שטימען. אלס קאונטי עקזעקוטיוו איז ווידעראמאל אריינגעקומען דער אמטירנדער עד דעי.
- אין אפסטעיט ניו יארק איז אויך באשטעטיגט געווארן דער ספעציעלער רעפערענדום, צו גרינדן "טאון אוו פאלם טרי" אין קרית יואל, וואס וועט זיין די סאמע ערשטע ארטאדאקסיש-אידישע טאון אין די פאראייניגטע שטאטן.


text:
די וואסא מוזיאום
For further information please visit the English version of our website.
די וואסא איז די וועלטס איינציגסטע פרעזערווירטע זיבענצנטע יאר-הונדערט שיף. 98 פראצענט דערפון באשטייט פון ארגינעלע טיילן און איז באצירט מיט הונדערטער געשניצטע סקולפטורס. די וואסא איז א אייגנארטיגע ארט אוצר און איינס פון די וועלטס גרעסטע אטראקציעס. די שיף געפונט זיך אין די ספעציעל געבויטע מוזיאום אין שטאקהאלם, די הויפטשטאט פון שוועדן. ארום די וואסא איז דא עלעוו באזינדערע עקזיבישאנס, א געשעפט און א טייערע רעסטוראנט. צייגענישן פון די מוזיאום ווערן געוויזן יעדן טאג. פילם סקרינינג זענען גרייט אין ניין שפראכן. די וואסא מוזיאום איז סקאנדינאוויעס מערסט באזוכטע מוזיאום, און עס קען זיך לויען א באזוך קיין שטאקהאלם פאר א באזוך.
די זינקונג
אום אוגוסט 10, 1628 האט א גרויסע קריגס שיף אפגערייזט פון די שטאקהאלם האפן. עס איז געווען ניי געבויעט און האט באקומען די נאמען די וואסא, נאך די געוועלטיגנדע וואסא פאמיליע. פון די עפענונגען ביי די זייטן, האבן קאנאנען געשאסן א סאלוט. די מעכטיגע רייזונג האט געדארפט געפייערט ווערן!
ביסלעכווייז האט די גרויסע שיף אפגערייזט צום פארט ארויסגאנג. פלוצלונג איז געקומען א שטארקע ווינט אין די וואסא האט זיך געבויגן אבער זיך צוריק אויסגעאייניגט. דערנאך איז געקומען נאך א שטארקע ווינט און די שיף האט זיך איבערגעדרייעט. וואסער האט אנגעהויבן אריינצופליסן דורך די אפענע געווער עפענונגען. די וואסא האט געזינקען. פון די ארום 150 מענטשן אויפן שיף זענען אמווייניגסטנס 30, אדער אזויפיל ווי 50 אומגעקומען. עס וועט דויערן 333 יאר ביז די וואסא וועט נאכאמאל זעהן די שיין פון די זון.
די געפונער
פריוואטע פארשער אנדערס פראנזען האט אנגעהויבן זוכן די וואסא דורכאויס די פריע 1950 יארן. אפילו אלס קינד איז ער געווען פארגאפט פון די אפפאל וואס האט זיך געפונען אינדרויסן פון די פערענטינג היים אין די שטאקהאלם ארכיפאלעגא. שיפווארים (Teredo Navalis) וועלכע עסן אויף האלץ אין די וואסערן איבער די וועלט, לעבן נישט אין די באלטישע ברעקיש וואסערן. דערפאר האט אנדערס פראנזען געטראכט אז די גרויסע שיף עקזיסטירט נאך, און אום 1956 האט אנדערס פראנזען געטראפן די וואסא.
גרויס אין איר צייט
די וואסא איז געבויעט געווארן אין שטאקהאלם מיט די שטיצע פונעם דייטשן שיף בויער הענריק הייבערסצאן. אים ארויסצוהעלפן האט ער געהאט הילצער, דזשוינער, האלץ האקער, פעינטער, גלאזער, סעיל מאכער, שמידער און נאך אסאך. - א סך בכל פון 400 מענטשן.
דער קליענט איז געווען דער שוועדישער קעניג גוסטאוו דער צווייטער אדאלף. עס האטגעדויערט ארום צוויי יאר צו בויען די וואסא. די וואסא האט געהאט דריי שטאנגען און האט געקענט טראגן צען סעילס. עס איז געווען 52 מעטער פון אונטען ביז אויבן, 69 מעטער לאנג און האט געוואויגן 1,200 טאן! ווען די שיף איז פארטיג געווארן איז עס געווען פון די מעכטיגסטע שיפן וואס איז נאר אמאל געזען געווארן.
פארוואס האט די וואסא געזינקען?
היינטיגע צייטן קענען מיר פונקטליך אויסרעכענען וויאזוי צו בויען א שטארקע שיף. אין די 1600 יארן האבן זיי גענוצט קעסטלעך מיט מעסטונגען וויאזוי א גוטע שיף ווערט געבויעט. אין די אלטע דאקומענטן קען מען זעהן אז די פלענער זענען געטוישט געווארן נאכדעם וואס די ארבעט האט זיך שוין אנגעהויבן.
דער קעניג האט געוואלט האבן מער ביקסן ווי געווענליך. די מעסטונגען וועלכע זענען גענוצט געווארן פאר די שיף האבן מער נישט געארבעט און זיי האבן געדארפט אויפגעבן. די וואסא איז געבויעט געווארן הויעך, מיט צוויי אריינגעבויטע דעקס פאר קאנאנען. גרויסע שטיינער, באלאסט, זענען אריינגעבויעט געווארן אונטן פון די שיף אז עס זאל פארבלייבן סטאביל אין וואסער, אבער די וואסא איז געווען צו שווער, און די באלאסט פון 120 טאן איז נישט גענוג געווען.
פארוואס איז די וואסא געבויעט געווארן?
די וואסא וואלט געווארן א וויכטיגע שיף אין די שוועדישע נעוועל פלאטע. אויפן שיף זענען געווען 64 קאנאנען, מערסטנס פאר 24 פונט (איבער 11 קילאגראם) קאנאנבאלס. שוועדן האט ארום צוואנציג קריגסשיפן, אבער קיינס מיט אזויפיל שווערע ביקסן ווי די וואסא.
די וואסא האט ווארשיינליך געפלאנט צו פארן קיין פוילן, די פיינט פון יענע צייט. קעניג זיגיסמונד פון פוילן איז געווען די שוועדישע קעניגס קוזין. זיי האבן געהאט דעם זעלבן זיידן. זיגיסמונד האט געדארפט איבערנעמען די קעניגרייך אין שוועדן אבער האט זיך געדארפט ארויסציען צוליב זיין קאטוילישע גלויבן.
וויאזוי די וואסא איז ארויסגעצוייגן געווארן פון די טיפעניש
אום אפריל 24 1961, נאך יארן פון זיך צוגרייטן, איז די וואסא ארויסגעצויגן געווארן צום אויבערפלאך. יעצט איז געקומען די ארבעט פון פרעזערוואציע. א שיף וואס איז געווען אין וואסער אזוי לאנג, קען נישט ווערן אויסגעטריקנט אויף די לופט, ווייל עס קען זיך צוברעכן און צוזאמפאלן.
צום ערשט איז די וואסא באשפריצט געווארן מיט וואסער ווארטענדיג פאר די עסקפערטן עצה וויאזוי צו באהאנדלען די אפפאל. די פרעזערוואטיוו וואס איז אויסגעקליבן געווארן איז געווען פאליעטילין גלייקאל (PEG), א וואסער לייגנדע וואקס פראדוקט וואס טוט צוביסלעך אריינדרינגען אין די האלץ און ערזעצט די וואסער. דאס שפריצן מיט PEG האט אנגעהאלטן פאר פילע יארן.
די סקולפטורס
צוזאמען מיט די וואסא זענען מער ווי 14,000 לויזע הילצענע שטיקלעך געראטעוועט געווארן, אריינגערעכענט 700 סקולפטורן. די טיילן ווערן באזונדער פרעזערווירט און ווערן דערנאך ארויפגעלייגט צוריק אויף די שיף אזויווי א גיגאנטישע דזשיקסאו פאזעל.
די קריגס שיפן פון די 1700 יארן זענען נישט בלויז געווען קריגס מאשינען נאר אויך שווימנדע פאלאצן. די געראטעוועטע סקולפטורן האבן געהאט שפירן פון גאלד און קאלירן. סאפיסטיקירטע אנאליזן צייגן אז די סקולפטורן זענען געפארבט געווארן מיט ליכטיגע קאלירן, טיילווייז באגילדעט, און די הונטערגרינד איז געווען רויט. די סקולפטורן שטעלן פאר לייבן, ביבלישע העלדן, רוימישע עמפערארס, ים באשעפענישן, גריכישע גאדס און נאך. די דעקאראציעס האבן פארגעטערט דעם שוועדישן קעניג און איז געווען א אויסדריק פון זיין מאכט, וויסנשאפט און פאליטישע אמביציס.
וואס מאכט די וואסא היינט?
באמיאונגען צו שטיצן און פארזארגן די וואסא גייען נאך אלץ אן. א סטאבילע קלימאט איז זייער וויכטיג פאר קאנסערוואציע. דורכאויס די יארן, ביי די גרונד פון וואסער, ווערן די אייזערנע נאגל ראסטיג און די אוק האלץ ווערט שווארץ פון די אייזן. די אפפאל איז געהאלטן געווארן צוזאם דורך הילצענע פעגס. טייל פון די שמוץ אין די וואסער איז איבערגעמאכט געווארן צו סולפור וואס געפונט זיך היינט אסאך אין האלץ. סולפור שטיפט ארויס אין רעאגירט מיט אקסידזשען, וואס פארמירט סולפוריק עסיד, וואס איז נישט גוט פאר די האלץ, אבער אומשעדליך פאר די באזוכער ביי די מוזיאום. פארשונג איז אנגייענד איבער וויאזוי צו פרעזערווירן די וואסא אויפן לאנגן טערמין.
די וואסא אלס א צייט מאשין
די צייט האט זיך אויפגעהערט אויפן שיף ווען עס האט געזינקען. א אומבארירטע טייל פון די 1700 יארן איז אפירגעקומען אום 1961. טויזנטער אביעקטן זענען געפונען געווארן, איטליכע מיט זייער אייגנארטיגע ערציילונג, אריינגערעכנט די איבערבלייבענישן און ארטיקלען פון מענטשן, און די שיף'ס געצייג.
צווישן די בלאטע ביי די גרונד פון די וואסא איז געליגן זעקס זעגל וואס זענען נישט געווען באפעסטיגט אין די צייט פון די חורבן. זיי זענען געווען זייער הייקל, אבער זענען יעצט פרעזערווירט געווארן און זענען די וועלטס עלצטע פרעזערווירטע זעגל! פארשונג איז אנגייענד אויף די אביעקטן. די מוזיאום'ס עקזיביטס צייגן די אייגנארטיגע אביעקטן און גיט לעבן צו א אנדערע עפאכע און אירע מענטשן.
באזוכן די וואסא מוזיאום
שטונדן אין דינסט
יאנואר 2 ביז מאי 31 און סעפטעמבער1 ביז דעצעמבער 30
פון 10:00 ביז 5:00 נאכמיטאג, מיטוואכס פון 10 אינדערפרי ביז 8 ביינאכט
(וואסא מאזיאום רעסטוראנט פון 10:00 ביז 16:30)
יוני 1 ביז אוגוסט 31
8:30 אינדערפרי ביז 6 נאכמיטאג
(וואסא מאזיאום רעסטוראנט פון 8:30 אינדערפרי ביז 5:30 נאכמיטאג)
דעצעמבער 31
פון 10:00 ביז 3:00 נאכמיטאג
(וואסא מאזיאום רעסטוראנט פון 11:00 אינדערפרי ביז 2 נאכמיטאג)
פארמאכט יאנואר 1 און דעצעמבער 23-25
איינטריט
ערוואקסענע 130 קראנע
קינדער (0-18) 0 קראנע
סטודענטן (מיט סטודענט אידענטיפיקאציע) 110 קראנע
טורס אין ענגליש פון די מוזיאום קומען פאר עטליכע מאל א טאג.
צייגענישן פאר גרופעס מיט מער ווי 9 פערזאן מוז ווערן רעזערווירט פון פאראויס.
פילם סקרינינגס מיט ענגלישע סאונדטרעק אדער ווערטער ווערט געוויזן טעגליך עטליכע מאל א שטונדע.
פילמס אין אנדערע שפראכן קען אויך ווערן רעזעווירט פון פאראויס.
רעזערוואציעס: bokningen.vasa@maritima.se
וויאזוי אנצוקומען צו די וואסא מוזיאום:
די מוזיאום געפינט זיך אויף יארגארדאן אינזל, גראד נאך די יארגארדאן בריק.
די אדרעס פון די גאס איז Galärvarvsvägen 14 אין שטאקהאלם.
גייט פון די צענטראלע סטאנציע (30) מינוט אדער פון די קארלאפלאן אונטערגראונד סטאנציע (10 מינוט).
טראם 7 פון Sergeltorg סקווער / Harbour סטריט ביז די נארדיק מוזיאום / וואסא מוזיאום סטאפ.
באס 69 פון שטאקהאלם צענטראל סטאנציע און Sergel סקווער ביז די יארגארדאן בריק סטאפ.
באס 67 פון Karlaplan ביז די נארדיק מוזיאום / וואסא מוזיאום סטאפ.
פערי פון Slussen / אלט שטאט, און דורכאויס זומער, אויך פון Nybroplan.
יארגארדאן אינזל:
יארגארדאן איז א הערליכע לוסט און אונטערהאלטונג צענטער אין צענטראל שטאקהאלם. די אינזל, וואס איז אמאל געווען די קעניגליכע פאנג ארט, איז פאר צענדליגער יארן געווען א גרינע דאטשע פאר די שטאקהאלם איינוואוינער. היינט צו טאג קומען דא מיליאנען מענטשן. עס שטעלט פאר Skansen, די וועלטס ערשטע אפענע-לופט מוזיאום, Junibacken, די גראנע לאנד שפיל ארט, די וואסא מוזיאום און פילע אנדערע אטראקציע.
טוריסטן באסעס:
באס פארקינג איז גרייט אינדרויסן פון די מוזיאום
דורך קאר:
עס זענען דא ווייניג פארקינג פלעצער אויף יארגארדאן.
עס זענען גרייט פארקינג פאסיליטיעס פאר די יארגארדאן בריק, דורכאויס די טריקעניש און Narvavägen.


text:
נייַ
גאַמעס 3 אין א שורע
מיר וויסן אַז אין הייַנט ס וועלט פון הויך טעכנאָלאָגיע, איר קענען אָפּרוען און באַקומען אַ פּלאַץ פון ימאָושאַנז און ימפּרעססיאָנס פון זייער קאָמפּיוטער.אין פילע וועגן, דעם סיטואַציע האט עריזאַן ווייַל דער פּלאַץ איז באשאפן מיט בליץ גאַמעס, ווו אַלעמען קענען געפֿינען פּונקט וואָס זיי ווי.פֿאַר בייַשפּיל, אויב איר טאָן ניט ווי ראַסינג, פייטינג, און סטרעליאַקי, גאַמעס 3 אין אַ רודערן אָנליין, רובֿ מסתּמא, בישליימעס ברייטאַן אַרויף דיין פרייַע צייַט.דאס שפּיל געהערט צו דער קאַטעגאָריע פון גלייַכגילטיק רעטעניש שפּילערייַ.אין עס איר וועט דאַרפֿן צו באַוועגן די ברעקלעך אויף די פּלייינג פעלד און מאַכן קייטן פון דרייַ עלעמענטן.צו דורכפירן דעם אַרבעט, עס איז נייטיק צו אַרייַננעמען אַלע פון דיין לאָגיק אויף ווי צו גלייַך.אין די אָנהייב פון די שפּיל אָנליין 3 אין אַ רודערן איר האָבן אַ באַנק, וואָס אויסגעגאסן בונט באַללס.אין עטלעכע עמבאָדימענץ, אַזאַ אַ שפּיל עס קענען זייַן און שטערן, און פנימער, און סקווערז.נייטיק צו מישן זיי אַזוי אַז מאַנאַקראָום פיגיערז געשטאנען אין אַ רודערן.פישעטשקי די קענען זייַן אַוועקגענומען נישט בלויז אין גלייַך שורות, אָבער דייאַגאַנאַלי.אַמאָל איר האָט געענדיקט די אַרבעט, די טשיפּס זענען ניטאָ, ברילן קומען אין אייער קאָסט, אין זייער אָרט קומען נייַ ברעקלעך פון טראַפ - פארבן.אויב איר האָט געראטן צו מאַכן אַ קאָמבינאַציע פון מער ווי דרייַ ברעקלעך, איר וועט געווינען מער באָנוס פונקטן.אַמאָל איר דערגרייכן אַ זיכער נומער פון ווייזט, איר קענען מאַך צו אַ העכער מדרגה פון שפּילן.די שפּילערייַ האָט ניט בלויז אַ פאַסאַנייטינג לאַדזשיקאַל פראבלעמען וואָס זענען שפּאַס צו סאָלווע, אָבער אַ פאַרביק פּלאַן אַז פייַן צו קוקן בייַ.דורך די וועג, יעדער נייַ גלייַך אין די שפּיל קענען זייַן אַנדערש נייַ פּלאַן, און אַ נומער פון עטלעכע פון די נייַ פֿעיִקייטן וואָס זענען נישט בנימצא אין דער ערשטער שטאַפּל.עס זענען עטלעכע פאַרשידענע טייפּס פון די שפּיל.דער בעסטער פון זיי זענען פאַראַנען אויף אונדזער וועבזייַטל.איר וועט זייַן ביכולת צו קלייַבן אַ שפּיל וואָס וועט באַקומען איר צו ווי עס מער ווי די אנדערע.אפילו אויב איר באַקומען באָרד פון דעם שפּיל, עס זענען טויזנטער פון אנדערע, אין וואָס איר קענען שפּילן.אין דערצו, די נומער פון גאַמעס איז קעסיידער גראָוינג.פאַרשידענע ינטערפּריטיישאַנז און פּאַשטעס פון די גאַמעס לאָזן איר צו דיווערסאַפיי דיין ספּער צייַט און שפּילן פאַרשידענע ווערסיעס פון שפּילערייַ.צווישן אנדערע זאכן, צו לאָזן איר וויסן אַז דאָס שפּיל איז אַ לאַדזשיקאַל קאַטעגאָריע, און אַנטוויקלען דיין סייכל.אזוי, די גאַמעס זענען נישט בלויז שפּאַס און טשיקאַווע, אָבער אויך זייער נוצלעך, דעוועלאָפּינג דיין אַטענטיוונאַס און סייכל.זען, אין הייַנט ס וועלט אָן אַ דעוועלאָפּעד סייכל איז זייער שווער, און כּמעט אוממעגלעך צו דערגרייכן עפּעס ווערטיק.וואָס איז וואָס אַפֿילו אין מיין ספּער צייַט איז צו באַן דיין מיינונג, און דעם שפּיל וועט העלפן איר מיט וואָס!


text:
זאל ס באַקומען צו די פונט מיט קיין פאַרהאַלטן. רעקאָגניזינג די וויכטיקייט פון בעכעסקעם זיך שטענדיק דערהייַנטיקט אויף די מערסט פריש זוכן טרענדס און שפּיץ-ווינינג קיווערד קאַמבאַניישאַנז שוין געניצט דורך אַלע גרויס-צייַט אָנליין זיצער מיט Top אַמאַזאָן סעלער ראַנגקינג - דאָ זענען דרייַ נוצן-פּראָווען קייוואָרד מכשירים פֿאַר איר צו לויפן אַ גלאַט, קאַמפּעטיטיוו פאָרשונג. לעסאָף, צו נוצן די בעסטער פיינדינגז און הויך-פּערפאָרמינג קייוואָרד קאַמבאַניישאַנז פון דיין מערסט מצליח רייוואַלז אויף אַמאַזאָן. אַזוי, דאָ זיי זענען.
- Google קייוואָרד פּלאַננער - זאָל זיין דיין ערשטער ברייט קיווערד אַנאַליסיס געצייַג וואָס קענען טייקעף געבן איר אַ גרויס בילד פון אַלע באַטייַטיק טערמינען און די מנוחה פון ענלעך קייוואָרד קאַמבאַניישאַנז, וואָס זענען קאַלקיאַלייטאַד אויף די זוכן וואַליומז פון די וועלט 'ס לידינג זוכן מאָטאָר. די זאַך איז אַז דעם פעליקייַט געצייַג קענען זיין שיין גוט פֿאַר איר - אַפֿילו אויב איר דאַרפֿן צו שפּור אַמאַזאָן סעלער רייטינג פֿאַר באַזונדער טערמינען. פון קורס, Google קייוואָרד פּלאַננער איז ניט ווי גלייַך ווי די ליאָן ס טיילן פון קאַמפּעטיטיוו פאָרשונג מכשירים און אָנליין פראַמעוואָרקס ספּאַסיפיקלי דיזיינד פֿאַר טראַקינג אַמאַזאָן סעללער ראַנגקינג פֿאַר די הויפּט ציל טערמינען. דאך, איך בין נאָך ניצן דעם פעליקייַט געצייַג, אויסערדעם אויף אַ רעגולער יקער. און עס קען אויך ווערן אַ פייַן סטאַרטינג פונט פֿאַר דיין קאַמפּעטיטיוו קיווערד פאָרשונג אויף אַמאַזאָן. באַמערקונג, אָבער, אַז ניצן דעם פֿרייַ געצייַג פאַראַנען צו אַלע פון אונדז וועט זיין קוים גענוג פֿאַר איר צו ווערן אַ מצליח סעללער אויף אַמאַזאָן. איך מיינען אַז איר האָבן צו קלייַבן בייַ מינדסטער איין עקסטרע טראַקינג געצייַג אויבן דעם ניט ויסצאָלן איינער - אַזוי באַטראַכטן די ווייַטערדיק אָפּציעס צו מאָניטאָר דיין קאָנקורענט ס אַמאַזאָן סעלער ראַנקינג פֿאַר טערמינען ווי אַ פאַקטיש פּראָ.
- SpyFu איז אַ פּרעמיע קיווערד אַנאַליסיס געצייַג ספּאַסיפיקלי דיזיינד צו שפּיאָן אויף דיין קאָמפּעטיטאָרס און נוץ פון זייער בעסטער פיינדינגז ניט נאָר מיט באַטייַטיק קיווערד פאָרשונג, אָבער מיט קיין אנדערע אַספּעקץ פון סעאָ איר קען עפשער ימאַדזשאַן (י. e. , באַקקלינק פּראָפיל, גענעראַל אַפּטאַמאַזיישאַן סטראַטעגיע, ווי געזונט ווי קיין אנדערע פאָרשטעלונג מעטריקס צו זיין געניצט צו דיין אייגן מייַלע). און איר קענען לייכט ופשטאַנד דיין אַמאַזאָן טרעגער ראַנגקינג פֿאַר דיין הויפּט ציל טערמינען - פּונקט פּולינג אַלע נייטיק לאַנג-עק פֿירלייגן און אַזוי ווערטפול קאַמפּעטיטיוו ינסייט גלייַך פון די קלאָוסאַסט קעגנערס אין דיין מאַרק נישע אָדער אין דער זעלביקער פּראָדוקט קאַטעגאָריע אויף אַמאַזאָן. מיסטאָמע דער בלויז שלעכט זאַך וועגן ספּיפו איז אַז זייַן פול-פעט ווערסיע איז בנימצא פֿאַר עפּעס אַרום 30 באַקס כוידעשלעך. דאך, זייַן גרונט פֿרייַ ווערסיע איז געווען שיין גוט פֿאַר מיר, איך זאָל אַרייַנלאָזן.
- סעקאָקקפּיט - אן אנדער גרויס קייוואָרד אַנאַליסיס געצייַג וואָס קענען העלפן איר שפּור אַמאַזאָן סעלער רייטינג פֿאַר קיין טערמינען און לאַנג-טרוקן זוכן פראַסעס געניצט דורך די לעבן ניצערס ניט בלויז אויף עקאָממערסע פּלאַטפאָרמס, אָבער אנדערש אויף די אינטערנעט אין גוגל אינדעקס. צווישן זייַן קולאַסט פֿעיִקייטן, איך ינדזשויד אַ טאַקע הויך גיכקייַט פון זייַן קאַמפּעטיטיוו קיווערד פאָרשונג. אַלץ איז פליסנדיק אין יז און אין אַ טאַקע ינטואַטיוו וועג. מיט SECockpit, יעדער אָנהייבער טרעגער אויף אַמאַזאָן קענען געשווינד פֿאַרשטיין וואָס אַרבעט געזונט און וואָס זאָל זיין אַמענדיד אָדער מיסטאָמע ריווייזד - לויט די בעסטער קיווערד פיינדינגז שוין געניצט דורך די לידינג טריידערז אין דיין פּראָדוקט קאַטעגאָריע אויף אַמאַזאָן, און מיסטאָמע אויף קיין אנדערע פאָלקס עקאָממערסע פּלאַטפאָרמע ווי עבייַ, וואַלמאַרט, עטק.


text:
אַפענסיוו קאָמבאַט (אַפּשאַן 2)
אַפענסיוו קאָמבאַט - אַ ויסשליסיק אויף די יינציק שפּיל אַז ווער עס יז קענען אָפּלאָדירן אַ טאַבלעט אָדער רירעוודיק טעלעפאָנירן. אין אַפענסיוו קאָמבאַט שפּיל, עפשער פון די 1 מענטש. אָפפקאָמבאַט שפּיל שטריך איז די סאָרט שוטערז. דעם שפּיל איז יינציק אין אַז עס איז העל גענוג און מיט אַ שפּאַסיק שורה פון געשעענישן. טאָן ניט פאַרפירן אַ וויכטיק שטיק פון מיינונג אַז איר קענען שפּילן אָפפקאָמבאַט דורך אַ רעגולער וועב בלעטערער. דעם מיטל אַז די שפּיל איז וויכטיק אַז אַ גדולים גיכקייַט אינטערנעט צוטריט, און אנדערע פּאַראַמעטערס פון די קאָמפּיוטער איז ניט אַזוי וויכטיק. אַפענסיוו קאָמבאַט שפּיל ווי איר קענען אויף דיין רירעוודיק דיווייסאַז און טאַבלאַץ, און אויף רעגולער פּקס אָדער נעטבאָאָקס. אין אַפענסיוו קאָמבאַט אָפּציעס זענען פאַראַנען צו איר טוישן די אויסזען פון זייער העלד. אַ ווייַטער מייַלע פון דעם שפּיל - איז אַז די פּלאַטפאָרמס אויף וואָס פּלייַערס שפּיל קען אַנדערש מאַטיריאַלי. אויב איר שפּילן אויף אייער רירעוודיק טעלעפאָנירן, דיין פייַנט קענען שפּילן אָדער אויף אַ פּערזענלעך קאָמפּיוטער. די מערסט וויכטיק זאַך אַז איר האָבן אַ בלעטערער אינסטאַלירן. פֿאַרבעסערן די סקילז פון די העלד פון די שפּיל און נוצן זיי אין די באַטאַלז איר קענען אויך שפּילן אין אַפענסיוו קאַמבאַט. דעם אַנטוויקלונג האט באשאפן אַ שורה פון שפּאַסיק געשעענישן אַז יימז צו קוקן פון די אותיות. דיוועלאַפּמאַנץ גאַמעס גענומען פון די מיליטאַנץ, וועמען איר אָפט זען אויף טעלעוויזיע. אַפענסיוו קאַמבאַט שפּיל איז געווען באשאפן מיט פאַרשידענע סטיליסטיק, וואָס, אין פּרינציפּ, עס זענען אויך אנדערע גאַמעס. דער ציל פון דעם שפּיל - גוט פאַרווייַלונג. ווי אַפענסיוו קאָמבאַט קענען זיין געשפילט אָנליין צו רירעוודיק, איר טאָן ניט האָבן צו זאָרג וועגן אַז דעם שפּיל וועט נעמען איר אַ לאַנג צייַט. אראפקאפיע נאך שפּיל קליענט פֿאַר דעם שפּיל איז ניט נייטיק. אַפענסיוו קאַמבאַט שפּיל אראפקאפיע איר נאָר וועט ניט זיין מעגלעך. און צו אָנהייבן דעם שפּיל, טאָן די פאלגענדע:
1) קלאָץ אויף צו דער באַאַמטער וועבזייַטל אָפפקאָמבאַט. 2) אויף די הויפּט בלאַט פון דעם פּלאַץ דריקט אויף די "ינסטאַלירן" קנעפּל. 3) דערנאך לייענען די ינסטראַקשאַנז פֿאַר נוצן פון דעם פּלאַץ. 4) דערנאך, ווי לייענען, דריקט אויף "איך שטימען צו ינסטאַלירן." דעם שטופּ קנעפּל, איר שטימען צו ינסטאַלירן די אַפּלאַקיישאַן פאָגיים. 5) איידער איר עס פלאָוטינג פֿענצטער «אָפק_סעטופּ-רו. עקסע ». 6) דריקט אויף "היט טעקע". 7) און, ווי עס איז דאַונלאָודיד, ינסטאַלירן דער טעקע. איר זענען אויך געגעבן די געלעגנהייט צו רעגיסטרירן אויף די פּלאַץ פון די שפּיל:
1) קלאָץ אין צו די שפּיל פּלאַץ. 2) גיט דער "לאָגין און רעגיסטרירן." 3) איר וועט זען אַ פֿענצטער. 4) שרייב אייער בליצפּאָסט אַדרעס. 5) אַרייַן די סיקוואַנס פון נומערן אַז איר וועט דערשייַנען אויף די פאַרשטעלן אין די קאַסטן ווייַטער צו די פאָרעם. 6) גיט דער "שאַפֿן אַקאַונט". שאַפֿן אַ געלעגנהייט דורך געזעלשאַפטלעך נעטוואָרקס און די אינטערנעץ - פאַסעבאָאָק און ווקאָנטאַקטע. שפּיל שפּיל אַפענסיוו קאָמבאַט קענען זיין כאַראַקטער אַז איר נאָר באשאפן. איר וועט ווערן געגעבן אַ יינציק געלעגנהייט צו מאַכן זיך פּנים אייער כאַראַקטער, פֿאַר בייַשפּיל, ופּלאָאַד אַ פאָטאָ. אַפענסיוו קאָמבאַט - אַ שפּיל וואס וועט געבן איר אַ פּלאַץ פון positive ימאָושאַנז!
שפּיל / רעגיסטרירן


text: בילליאַרדס זענען צווישן די מערסט גוט באקאנט און באַרימט שפּילערייַ. ענלעך גאַמעס האָבן שוין באקאנט זינט אלטע צייטן, און דער ערשטער בעקן טישן ארויס אין אייראָפּע אין די רגע העלפט פון די 15 יאָרהונדערט. אין רוסלאַנד, עס האט שוין באקאנט זינט דער צייַט פון פעטרוס אויך טראָץ אַזאַ אַ גרויס עלטער, ער האט נישט פאַרלירן קיין פון זייַן פאַנס. אין דער זעלביקער צייַט עס זענען אַזוי פילע פאַרשידענע פארמען פון דעם פאַסאַנייטינג שפּיל. צווישן זיי איז זייער פאָלקס קאַראָם, אָדער ווי עס איז מאל גערופן, פראנצויזיש בילליאַרדס, סנוקער אָדער געזונט-באקאנט ענגליש בילליאַרדס, בעקן אָדער אמעריקאנער בילליאַרדס, קאַיזען, ער ס פֿיניש סנוקער און בילליאַרדס נאָוווס אָדער באַלטיק. זייער פאָלקס און רוסיש בילליאַרדס, וואָס איז פּראָסט אין עטלעכע וועגן. עטלעכע פון וואָס אַרייַננעמען פֿרייַ פּיראַמיד, רוסיש פּיראַמיד, קאַמביינד פּיראַמיד, דינאַמיש פּיראַמיד און פילע אנדערע טשיקאַווע וועריאַנץ פון דעם שפּיל. עס איז גאַנץ נאַטירלעך, אז די קריייטערז פון קאָמפּיוטער שפּילערייַ איז ניט דורכגעגאנגען דעם טשיקאַווע שפּיל און באשאפן אַ גרויס נומער פון קאָמפּיוטער שפּיל אויף בילליאַרדס. און נאָך די בראָדבאַנד אינטערנעט צוטריט געווארן פאַראַנען צו פילע, די געלעגנהייט צו שפּילן בעקן אָנליין פֿאַר פֿרייַ. די גאַמעס זענען גרינג בנימצא אין הייַנט ס אינטערנעט צו שפּילן אָנליין. אזוי, ווי פילע אנדערע אָנליין גאַמעס, בעקן טוט נישט דאַרפֿן צו אָפּלאָדירן צו דיין היים קאָמפּיוטער און ינסטאַלירן אויף דיין סיסטעם. פאַנס פון אָנליין גאַמעס פֿרייַ בעקן איז באַקוועם ווייַל עס איז ליגן אויף די גיימינג וועב-זייטלעך גאָר אַפּעריישאַנאַל און קענען זייַן געניצט ראַגאַרדלאַס פון די קאָמפּיוטער שפּילער. ער דאַרפֿן בלויז באַזוכן דעם פּלאַץ, געפֿינען דעם בלאַט מיט דעם שפּיל, און איר קענען מיד שפּילן אַ שפּיל פון בילליאַרדס. געגעבן די פאַקט אַז דער בלאַט איז גאָר קאַסטאַמייזד ווערסיע פון די שפּיל, וואָס קענען אַרבעטן גאָר ינדיפּענדאַנטלי, און באַשטעטיקן באַניצער מאַשין וועט נישט ענין פֿאַר זייַן אַרבעט. עס זאָל זייַן אנגעוויזן אַז עס איז יוזשאַוואַלי מעגלעך צו שפּילן פֿאַר פֿרייַ אָנליין בילליאַרדס. אבער, אַזאַ גאַמעס זענען גאַנץ דייווערס און קענען בייַטן זייער אין פֿעיִקייטן און שפּיל זשאַנראַ פּראָפּערטיעס. נאָר זייער וועריאַנץ פאָרשטעלן אַ פּראָסט סימיאַלייטער, אָפֿט גענומען מיט די בליץ. פילע פאַנס פון די שפּיל בילליאַרדס, שפּילן פֿרייַ אָנליין בעסער צו זענען זייַן אָפּציעס. אבער איז פאַקטיש און אין אנדערע טייפּס פון גאַמעס צו שפּילן בילליאַרדס. זיי זענען מער קאָמפּליצירט, אָבער אַפֿילו אין דעם פאַל איר קענען שפּילן בעקן פֿאַר פֿרייַ. און עס קענען זייַן אַ גאָר פאַרשידענע שפּיל, פֿאַר בייַשפּיל, אמעריקאנער אָדער רוסיש בילליאַרדס. זייער פאָלקס פֿאַר אָנליין גאַמעס פֿאַר פֿרייַ, בילליאַרדס 8 אָדער ווי דעם ווערסיע פון די שפּיל איז גערופן, אַכט.


text:
אמעריקאנער חורבן אייראפע מוזיי
דער אמעריקאנער חורבן אייראפע מוזיי (USHMM) איז אוועק געשטעלט צו באהאנדלען די טעמע פון דעם חורבן אייראפע, און אלע ארומיגע צוגעהערן.
ווי עס הייסט היינט איז דאס דער מערסטער פארגעשריטענער מוזיי איבער דער טעמע, ער שטייגט אפילו איבער יד ושם לויט רוב פארשער און אנאליסטן.
איינס פון די זאכן מיט וואס זיי שטייגן זייער ארויס איבער אנדערע איז, אז איבער יעדער טעמע איז דא א באצאלטער איינגעשטעלטער וואס קען זיך אויס מיט דעם אזוי ווי מיט זיין האנט פלאך, און מען קען איהם פרעגן אויפן פלאץ, און/אדער אריינגעבן א ביטע פאר א פון פאראויס באשטימטן אוידיענץ און עס ווערט צוגעגרייט דעם גאנצן חומר וואס איר ווילט אזוי אז איר זאלט נישט דארפן ארום לויפן און פארברענגען די צייט מיט זוכענישן, נאר איר קענט גלייך אויספארשן דעם ענין וואס איר ווילט.
צ.ב.ש. דער מומחה איבער דעם אונגארישן אידנטוהם איז איינער מיטן נאמען פרענק קאטינא, און אזוי איז דא אויף יעדער טעמע באזונדער, וואס דאס ציט גרויס אינטערעסע ביי פארשערס און מענטשן וואס זוכן נאך איבער זייער פריוואטע משפחה וכדו'.


text:
יאהאנעס בראהמס
יאהאַנעס בראַהמס (דייטשיש: Johannes Brahms ;האמבורג, 7טן מיי 1833 - ווין, 3טן אפריל 1897) איז געווען א בארימטער דייטשער קאמפאזיטאר. אין אנהייב איז ער געווען א פיאניסט. ער האט געשריבן פיר סימפאניעס, פיר קאנשערטאס, און נאך. זיין וויגליד איז ברייט באקאנט.
לעבנסגעשיכטע[רעדאַקטירן | רעדאקטירן קוואַלטעקסט]
בראהמסנס פאטער האט געשפילט דעם קאנטראבאס אינעם האמבורג שטאָט ארקעסטער. בראהמס האט געלערנט שפילן די פיאנע ביי זיין לערער אטא קאסעל. ער איז ארומגעפארן שפילן און האט געטראפן דעם קאמפאזיטאר פראנץ ליסט.
ער ווערט פאררעכנט אלס נאכפאלגער פון בעטהאווען.


text:
דאס יאר פון אונזער ערשטע ארטיקל א טאטע ביים שבת טיש ביז יעצט איז שוין ב"ה פאראיבער בכי טוב, ווי מיר האבן געשריבן עפ"י בקשת חברינו היקרים איבער די טעמעס פון זיין א טאטע דורכאויס די ימים טובים, איצט האמיר ערהאלטן פילע פארלאנגען זיך צו נעמען איבער די טעמע פון א טאטע ביי א שמחה, וחפץ ד' בידינו תצליח בסייעתא דשמיא,
איצט שטעלט זיך נאר די פראגע פון ווי זאל מען אנהייבן, מיר גייען נישט אנהייבן פון די חתונה, ווארט, תנאים, באווארפן, ווייל אונזער קעפל איז דאך "א טאטע ביי א שמחה" און ביי די אייגענע חתונה איז ער דאך נישט קיין טאטע (אפשר אין ישיבה איז ער געוועהן א טאטע בחור.. אבער מיר רעדן פון א עכטע טאטע), דעריבער וועלן מיר אנהייבן ביי די שמחה פון געבורט און דערנאך גיין צום אפשערן, בר מצוה, און אזוי ווייטער.
צדיקים טייטשן וישישו בשמחה, א שמחה וואס מ'מאכט זאל זיין טאקע בשמחה וטוב לב, צומאל מאכט זיך אז א מענטש איז טאקע זוכה צו א שמחה אבער ווען די שמחה ווערט געפראוועט איז עס שלא בשמחה, זאגט דער פסוק וישישו בשמחה מ'זאל פרייליכערהייט מאכן די שמחה, דאס איז דער עיקר תפקיד פון א בעל שמחה, אז זיין שמחה זאל געפראוועט ווערן ריכטיג בשמחה, און זיך נישט לאזן אוועק שלעפן פון די טרדות הזמן.
ווען א איד איז זוכה צום געבורט פון א געזונט קינד, איז דאס א שמחה עצומה, און מ'דארף דאס נעמען אויף די מחשבה אז דאס איז כלו טובת ד', און נישט קלערן אז דאס איז בלויז די סדר העולם און דרך הטבע, דער דרכי היצר איז אלעס צו מאכן דרך טבע און מאכן דעם מענטש פארגעסן אז יעדע אטעם איז א טובה פון קב"ה ועל כל נשימה ונשימה תהלל ק"ה, ממילא ראשית דבר גלייך נאכן געבורט פון זיין געזונט לעכטיג קינד איז א איד שולדיג א שבח והודאה פאר קודשה ב"ה, די מעשה איז נאר אז די מציאת הזמן והמקום איז גורם אז ווען א מענטש האלט דא אז זיין ווייב האט אין א מזל'דיגע שעה געהאט א קינד איז מען טרוד מיט אסאך טרדות און די בהלה מאכט פארגעסן א מענטש ווי ער שטייט, קודם איז ער מיד פון די שלאפלאזע נאכט (און אמאל מער ווי א נאכט) פון זיין אין שפיטאל ביים געבורט, דערנאך ווערט מען טרוד מיט צוטיילן די קינדער, ווי אויך צוגרייטן די שמחה אליין, רופן מענטשן וכדומה, און דאס מאכט פארגעסן פון דעם עיקר אז מ'איז שולדיג א שבח והודאה על כל החסד אשר עשית,
א איד א בעל השגה האט מיר געזאגט אז זיין שכן האט געהאט א קינד הערשט 10 יאר נאך די חתונה, דער שכן איז געוועהן א בעל יכולת ער האט זיך געלאזט וואוילגיין, פארשטייט זיך ער האט געגעבן א גרויסן קידוש און געטיילט גרויס געלט פאר צדקה, קיצור געמאכט א טראסק, האט דער איד דער בעל השגה מיר געזאגט ער מאכט זיך א חשבון מה דאך דער שכן האט געווארט 10 יאר אויף א קינד מאכט ער אזא טראסק און טוט אלע פעולות אין די וועלט ארויס צו ברענגען זיין שמחה, איך וואס איך האב געהאט מיין קינד בלויז נאך איין יאר על אחת כמה וכמה דארף איך זיין בשמחה פיל מער ווי יענער.... אז מ'מאכט אז חשבון איז די מעשה גאר אנדערשט.
ס'וואלט געוועהן א גוטע זמן דעם ערשטן שבת נאך די לידה צו ווידמען לכה"פ איינמאל מסיים צו זיין תהלים אלס א שבח והודאה ווייל אז מ'באשטומט דעם ערשטן שבת פאר א שבח והודאה איז דאס א שטיקל צוריקהאלט פון ווערן אפגעשטופט, במשך דעם שבת קען מען אלץ טרעפן א זמן פון צוויי שעה אויסצוזאגן תהלים, תהלים איז נישט בלויז א געבעט תהלים איז א שבח והודאה,
הרב ר' יוסף חיים גרינוואלד שליט"א פארציילט: אז ווען ער איז געוועהן א בחור אין א"י און געהאט פראבלעמען זיך ארויסצודרייען פון דינען ביי די דארטיגע מיליטער האט ער געטון די עצה הידוע פון זיך משוגע מאכן, ער איז אזוי געגאנגען אהין צואמען מיט זיין פאטער ע"ה און למעשה האבן זיי אים צום סוף באפרייט, אנקומענדיג אהיים איז ער פארשטייט זיך געוועהן פארמאטערט פון אזא שווערע איבערלעבניש האט ער זיך געוואלט גיין אראפ לייגן כאפן א דרימל, האט אים זיין פאטער געזאגט יוסף חיים! דו ביסט געווארן באפרייט יעצט גיי זאג אויס תהלים אלס א שבח והודאה!!!,
כמו כן דארף א איד וואס איז זוכה צו מאכן א שמחה נעמען די פאר מינוט צו זאגן א שבח והודאה ווי רש"י זאגט שאינך כפוי טובה.
די עיקר צומישעניש ווערט ווען אלעס פאלט ארויף אויפן קאפ פונעם טאטן און מ'ווערט טרוד, הן צוטיילן די קינדער, זיי אוועק שיקן אין זייערע אכסניא'ס, באגלייטן און צוהעלפן די יולדות, און צוגרייטן די שמחה, בנוסף פון די טאג טעגליכע טרדות, לכן מוז מען זיך צו דעם אלעם אביסל מסדר זיין, צו אויף פאפיר, צו אין די מחשבה, וואס מ'דארף ערלעדיגן היינט און מארגן, אסאך מאל דריקט דער מח אז מ'דארף מסדר זיין אסאך זאכן און מ'ווייסט נישט ווי אנצוהייבן, אבער ווי נאר מ'שרייבט אלעס אראפ זעהט מען אז ס'איז נישט געפערליך מ'קען אלעס גאנץ פיין מסדר זיין, (מיר גייען נישט שרייבן וויאזוי מ'באהאנדלט א שוואכע יולדות וואס אירע גיסטעס זענען עולה ויורד.....) די עיקר איז זיך צו האלטן מסודר,
איך וויל מיך אפשטעלן אויף א נקודה וואס ווערט בזמנינו שטארק אפגעשוואכט ס'ווערט אזוי קאמערשול, דאס איז רופן מענטשן בזמן שמחה, צו מודיע זיין איבער די מז"ט, צו איינלאדענען באקאנטע צו די שמחה, איך באקום אסאך מאל טעקסט מעסעדשעס מזל טוב איטס א באוי....., א רגע, אויב בין איך גענוג נאנט צו דיר אז דו האלסט אז ס'איז כדאי מיך מבשר צו זיי די בשורה איבער דיין בן זכר, דאן רוף מיר אויפן טעלעפאן אדער זיך מיר אפיר אין ביהמ"ד און זאג מיר פערזענדליך די גוטע בשורה און איך וועל דיר ווארעם צוריק אנוואונטשן מזל טוב, ווידער אויב בין איך נישט גענוג נאנט צו דיר אז דו זאלסט זיך שפירן פאר א פליכט אויפצוהייבן א טעלעפאן און קאלן, צו וואס שיקסטו מיר בכלל א טעסט?...., דער טעקסט נעמט אוועק דעם גאנצן געפיל און נאנטקייט פון איין מענטשן צום צווייטן, וויפיל מער טעם האט דאס ווען איינער רופט אן זיין חבר, ברודער, שוואגער, האלאו א גוטן דעיס איז דוד ס'קומט מיר א מזל טוב,
אה! מזל טוב, וואס?,
א אינגל, ב"ה,
ב"ה ב"ה, די וויפלטע קע"ה?,
די פיפטע, קעניינעהארע, ב"ה,
יא ב"ה געזונטערהייט אי"ה אויף שמחות,
נאר אויף שמחות זאלסטו מיך רופן, כל טוב בשורות טובות,
אידן וואונטשן זיך ברכות בשמחה ובטוב לב אהין און צוריק א אידישע ברכה גייט נישט לאיבוד, ווידער דער טעקסט מעסעדש הרג'עט אלעס אפ און לייגט אוועק אין די זייט אזויפיל אידישע ברכות, ס'איז ממש א שאד...
אפגערעדט אז ס'שטייט אין מאור עינים פ' ויצא אז ווען א איד איז מבשר א גוטע בשורה ווערט נתלבש אין אים א ניצוץ פון אלי' הנביא, א פחד פון א לשון וזל"ק כי באמת איש המגיד בשורה טובה נתלבשה בו בחי' ניצוץ אלי' ממש כי הוא המבשר כל הבשורות טובות שבעולם רק שמתלבש במגיד ההוא, שפעטער זאגט ער וזל"ק וגם האיש שנתבשר הבשורה נכנס בו הניצוץ אלי' בקרבו, ונרחבה דעתו ג"כ יוכל לדבק אל הבורא ית' עכל"ק, סך הכל אז דער מבשר איז א שלוח פון אלי' הנביא און באקומט א כח פון אלי' הנביא, און דער וואס הערט דאס באקומט אויך א ניצוץ פון אלי' הנביא, נו נעמט מען אזעלכע גוטע מתנות און הייליגע ניצוצת און שליחות'ער פון אלי' הנביא און מ'ווארפט אים אריין אין א בעלק בערי?, ס'איז א עכטע שאדן אויף דעם.
די זעלבע זאך איז ווען מ'טוט רופן דורך א טעקסט מעסעדש א באקאנטן זאל ערשיינען צו די שמחה איז דאס א טויטע רוף, דער סעלפאן געט א דריזל און ס'קומט ארויף א טעקסט פון מיין בעסטע חבר וואס שיקט ארויס די זעלבע טריקענע מעסעדש פאר אלע זיינע באקאנטע, און האלב באקאנטע, וכמו באקאנטע, אדער סתם גאסן גריסער, און אפי' גאר נאנטע משפחה מיטגלידער, יעדע באקומט דעם זעלבן טריקענעם נוסח, "יו אר אינווייטעט טו מיי קידוש דיס שאבעס אין ספינקא שול", אמת, ס'איז גאנץ באקוועם מ'שיקט ארויס א טעקסט פאר אלע קאנטאקטס און מ'ווייסט זיכער אז יענער האט דאס באקומען ס'נעמט נאר איין מינוט און אראפ א עול פון קאפ, אבער דאך ווען מ'הייבט אויף א טעלעפאן און מ'רופט יענעם אן האט דאס גאר א אנדערן טעם,
האלו משה? דא רעדט יענקל איך מאך קידוש דעם שבת,
אה! (משה ווייזט ארויס זיין פרייד) מזל טוב!, אסאך נחת, ביי דעי און ביי אלע, ווי איז דער קידוש?
אין ספינקא,
(וועלכע?.......) גוט, אי"ה אויף שמחות, שכוח פאר רופן, ביי,
ווי אנדערשט קומט משה אן צו די שמחה נאך אזא טעלעפאן קאל פון יענקל, די קשר צווישן די צוויי מענטשן זענען אסאך שטערקער ווי פריער, און דער קשר ווערט נאך מער און מ'פרייט זיך צוזאמען מער ווי פריער, ווידער ווען א חבר, ברודער, קרוב, וואס קומט צו א שמחה בלויז דורך א טעקסט מעסעדש איז ער געקומען קאמערשול, נישט מתוך פערזענדליכע געפיל, ס'איז א טויטע מעשה אן קיין טראפ געפיל, אבער גיי פיקס די וועלט... לכה"פ כאטש זאל מען וויסן אז מ'הרג'ט אפ מענטשליכע געפילן, מ'ווערט פארוואנדלט אין קאמפיאטער ראבאטן וואס קומען און גייען, אנע ברעקל הארץ און געפיל, (כאטש וואס איך בין מודה אז די האלבע גוטע פריינד וועמען מ'איז נישט גענונג נאנט צו רופן פערזענדליך ווידער א טעקסט איז יא א שטיקל וועג, אדער נאכן רופן פערזענדליך זאל דער טעקסט דינען פאר א דערמאנונג, עכ"ז איז נישט קיין מהלך צו רופן נאנטע און גוטע פריינד בלויז דורך א טעקסט).
קידוש
לאמיר אנהייבן צו די עצם שמחה מיטן בת תחילה, סוף כל סוף זאגן דאך חז"ל בת תחילה סימן יפה לבנים, יעדע זאל טון אזויווי זיין מנהג ומנהג אבותיו, אדער צו געבן קידוש שבת קודש אדער גאר אינמיטן די וואך ביי קריאת התורה, אבער הכל מודים אז מ'קען נישט סתם אזוי אפכאפן אזא שמחה, צדיקים האבן מפקיד געוועהן אויב מ'האט פארפאסט א קידוש זאל מען דאס משלים זיין צב"ש מ'גיבט א נאמען יו"כ, זאל מען געבן קידוש שבת, כדי צו האבן די געלעגנהייט ווען אידן זאלן וואונטשן ברכות לרוב,
געווענדליך קומען די נאנטע בני המשפחה אויך צום דאווענען שחרית אינעם ביהמ"ד ווי דער בעל שמחה מאכט דעם קידוש, אויב דער ביהמ"ד איז א קליינע ביהמ"ד איז כדאי פארן בעל שמחה צו קומען גענוג פרי איינצוטיילן די זיץ פלעצער פאר זיינע געסט זיי זאלן זיך נישט אראפ זעצן אויף פלעצער ווי אנדערע מתפללים זיצן יעדע וואך, ס'מאכט זיך אלץ עטליכע פלעצער ווי מ'קען פלאצירן די געסט דארף דער בעל שמחה קעיר נעמען אז מ'זאל זיך טאקע דארטן זעצן און נישט צונעמען מקומות קבועות, ווי אויך דארף דער בעל שמחה האלטן קאפ אויב ס'איז דא א פעטער אדער א נאנטע קרוב המשפחה וואס האלט זיך א בעל תפלה אים צו געבן דעם כיבוד (א שטייגער ווען שאץ מאץ איז א קרוב...), אדער איינער וואס ווערט מכובד דורך אן עלי' אים צו געבן אן עלי', (מאך נישט צופיל הוספות ווייל דאס גייט אויף די נערוון...).
ויקרא שמה בישראל שרה שפרינצא בת.... בעבור... לחופה ומעש"ט ונאמאהאאאאאר אמן... מזל טוב! מזל טוב!, וויאזוי הייסט די בעבי?, (וואס איז דיין חילוק? איך לאך אלץ ווען סתם מענטשן פרעגן א בעל שמחה וויאזוי הייסט דער בעבי?, וואס איז דיר א חילוק וויאזוי דעי מיידל הייסט?, מילא א משפחה מיטגליד וויל דאך וויסן ער מוז דאס פארציילן אינדערהיים פארן ווייב, אבער דו? וואס אין דיר א נפק"מ?.... אקעי, באלד וועט מען זאגן אז איך לאך אפ פון מנהגי ישראל),
למען האמת שטייט אין תשובות והנהגות פון הגאון הראב"ד ירושלים שליט"א (ח"ב סי' קל"ב) צוויי טעמים איבער דעם קידוש שבת, איינס זאגט ער איז פונקט ווי ביי א פדיון הבן שטייט ס'זאל זיין מיט א פירסום אז ער איז נפדה געווארן די זעלבע זאך איז ביי קריאת השם, וויבאלד א מענטש איז זיין נאמען און זיין גאנצע בריאה דעריבער דארף דאס זיין מפורסם, און די צווייטע טעם איז משום סעודת הודאה, אז די יולדת איז ארויס פון די לידה געזונטערהייט, (דא איז ער אויך מעורר אז מ'זאל נישט מאכן קיין טייערע קידושים ווייל ס'איז מעורר עין הרע'ס וכו')
דער אמת איז אז דער גאנצע קידוש געדויערט נישט מער ווי א שעה אדער אביסל מער, דעריבער איז לדעתי נישט כדאי זיך משוגע צו מאכן מיט גרויסע אויסברענגעריי מיט געלט פארשווענדענישן, מענטשן עסן זיך אן אומזיסט און ס'שטערט די אמת'ע סעודת שבת, מ'האט שפעטער חרטה, צו וואס פעלט עס אויס?, בכלל איז טשאלענט ביי א קידוש א נייע זאך וואס איז אלט קוים אפאר יאר, אדרבה פרעגט'ס ענק נאך ביי סיי וועלכע מענטש וואס געדענקט עפעס מער פון 20 יאר צוריק, צו ס'איז געוועהן אזא זאך א קידוש מיט טשאלענט, אמת, מ'פלעגט געבן ביי א קידוש קוגל מיט געפילטע פיש אבער נישט קיין טשאלנט,
ס'איז א ווייטאג און ס'איז בכלל נישט קיין אידישע מנהג זיך אנצוטרינקען מיט שארפע משקאות שבת ביים קידוש, און דא זעהט מען נאך היינטיגע צייטן בעלי שמחה האלטן א פלעשל שארפע משקה און כאילו ס'איז גאר א מצוה מן המובחר גיסט מען אן דעם עולם מיט משקאות וואס מאכט פארלירן דעם באלאנס, און איין כוס שלעפט דאס צווייטע און די תוצאות איז קענטליך, ס'איז נישט אידיש ס'איז נישט ערליך, אידן האבן זיך קיינמאל נישט אנגעשיכור'ט שבתים, ס'איז דא זמנים וואס מ'האט אין אלע דורות געטרינקען, ווי פורים, שמחת תורה, ביי חתונות, אבער שבת? איז קיינמאל נישט געוועהן אזא זאך פון טרינקען משקה המשכר,
(דער דברי ישראל ממאזדיץ שרייבט פ' וירא אויפן מדר' אין לך שבת ושבת שאין קורין בפרשתו של לוט, אז וויבאלד אידן זענען זיך מורה היתר צו טרינקען גרויסע כוסות יי"ש אין שבת, מוז מען זיי ווארענען יעדן שבת בפרשת לוט, זיי זאלן נישט ווערן שיכור ווי לוט אין שבת....) אסאך מומחים טענה'ן אז דאס שטערט טייל מאל שלום בית פון מענטשן און ס'צוברעכט שטובער ווייל וואס פארא פנים האט א טאטע פאר זיין קינד ווען א קינד אהיים שבת צופרי אנגעיאשקנט (מ'דארף נישט קיין שלום בית מומחה דערצו ס'איז פשוט שכל), פארוואס זאל ארויס קומען א מכשול פון דיין שמחה, צו וואס מוז מען זיך זיכן נייע התחכמות'ער, וואס איז שלעכט אזא קידוש ווי אמאל?
דער עיקר איז דאך די ברכות וואס מענטשן וואונטשן, נעם אן די ברכות וואס אידן וואונטשן, און אלס בעל שמחה וואונטש צוריק מיט הארץ און געפיל, א בעל שמחה האט דאך א כח צו וואונטשן (פרעג אלע בדחנים....), און אויף דעם איז כדאי צו לייגן דעם דגוש, א איד וואס האט זיך מטריח געוועהן צו קומען צו דיין שמחה דארף מען דאס שעצן און זיך באדאנקען, איך וואלט געזאגט אז דאס איז מסתמא די שווערסטע זאך ביי א שמחה אינזינען צו האבן יעדן יחיד וואס האט זיך באטייליגט אין דיין שמחה, אסאך מאל גייען מענטשן אוועק פון א שמחה מיט א שווער געפיל, איך האב מיך מטריח געוועהן צו קומען צו זיין קידוש און ער מאכט זיך ניטאמאל וויסנדיג פון מיר?, דעריבער דארף מען פראבירן צו לייגן א דגוש אויף די יחידים וואס האבן זיך מטריח געוועהן צו קומען צו דיין שמחה, און זיך באדאנקען און ווייזן אז מ'איז דאנקבאר אז יענער האט זיך מטריח געוועהן צו קומען צו דיין שמחה.
זייער אסאך מאל מאכט זיך דורכפעלער ביי א שמחה, למשל מ'האט באשטעלט איין זאך און ס'איז נישט אנגעקומען, איינע פון די משפחה האט נישט געברענגט וואס דו האסט אים געבעטן, דו האסט אים למשל געהייסן פאר שבת ברענגען א גלאז פאר קידוש און יענער האט פארגעסן, מ'קען ווערן מלא תערומות אויף יענעם (און מ'קען זיין אפי' 100 פראצענט גערעכט) עכ"ז דארף מען זיך קענען באהערשן און מקבל זיין באהבה, חז"ל זאגן אדם ניכר בכוסו בכיסו ובכעסו זאגט מיר א קלוגער איד אז א בעל שמחה האט אלע דריי ס'איז כיסו ס'קאסט אים געלט, ס'איז כוסו ער טרינקט ער עסט למעלה מן המדה, ס'איז בכעסו ער ווערט עמאשענול (כעס מיינט נישט דוקא ווען ער ווערט גערעגט, כעס קען מיינען פשוט זיין געפיל איז שטארק יעצט) זיינע געפילן זענען העכער און שטערקער ווי געווענדליך,
אט יעצט איז דער זמן ווי א מענטש ווערט דערקענט, און טאקע ביי א שמחה דארטן קען איך כאפן דעם תוך תוכיות פון א מענטש, צומאל האב איך א בליק אויף איינעם אלס איש פשוט מאד אבער ביי זיין שמחה זעה איך זיינע מידות און זיין באנעמונג ווי ער רעכנט זיך מיט יעדן יחיד ווי ער איז נישט מקפיד אויף די אלע שטערונגען פשוט איך כאפ התפעלות פון דעם מענטש, ווידער זייער אסאך מאל איז ממש להיפך, מענטשן וועמען איך האב געהאלטן פאר חשוב'ע וואוילע אידן אבער איצט ווען איך קוק אים אן ביי זיין שמחה זעה איך אז דער יוד איז ל"ע גארנישט מיט גארנישט, ער האט נישט קיין ברעקל מדות, ער האט אין זיך אזא שלעכטן נאטור, ער קערט נישט פאר א צווייטן ער רעכנט זיך נישט מיט א צווייטן, בעת ווען ער איז טרוד אין די שמחה כאפט ער נישט וואס ער טוט און ער האט נישט אזוי דעם קאפ צו בלאפן און צו האלטן זיין מאסקע ווי געווענדליך און ס'קומט ארויס זיינע נישט גוטע מדות אין די עפנטליכקייט, פארדעם זאג איך מ'דארף זיך היטן מ'זאל נישט פארלירן דעם מח אפי' ביי א שמחה,
כ'האב געזעהן א טייטש וזכינו לקבל וכו' מתוך רוב שמחה, די אויתיות וואס זענען בתוך "שמחה" איז "מח" מ'זאל האבן דעם מח בעת רוב שמחה, און קענען פראווענען א שמחה ווי א איד, דעם אשר בחר בנו מכל העמים זאל ארויסשרייען פון דיין שמחה, און דער יעצטיגע שמייכל זאל זיך נישט אפטון פון דיר ביז ווען דו וועסט זעהן דיין טאכטער אונטער די חופה ועד בכלל, ויה"ר אז מ'זאל טאקע מאכן שמחות בשמחה וישישו בשמחה, און מגדל זיין דעם טאכטער לבעל תורה ולחופה ולמעש"ט, זי זאל וואקסן א ערליכע אידישע מאמע, און א געזונטע אלטע באבע, ביז 120 יאר,


text:
מיר האָבן ריפּיטידלי האט געזאגט אַז קיפראס - עס 'ס אַ אַמייזינג לאַנד אין פילע וועגן. און נאָך אן אנדער באַשטעטיקונג פון דעם פאַקט זענען די טעראַפס אין קראַפט אין די מאָביל קאָמוניקאַציע און דעם אינטערנעט אין קיפראס. קאַמפּערד מיט רוסישע אָפּערייטערז, די פּרייַז פון רירעוודיק רופט זענען נעגלאַדזשאַבאַל, אַז זאָל ביטע די טוריס וואס אומעטום און אין אַלע ווילן צו ראַטעווען געלט.
דעריבער, אויב איר זענט פּלאַנירונג צו גיין צו קיפראס, אָבער טאָן נישט טראַכטן פון זייַן בלייַבן דאָ מיט קיין טעלעפאָנירן רופט און די אינטערנעט, בעסער פאַרגעסן וועגן די רוסישע סעליאַלער אָפּערייטערז קרבן איז נישט אַז שיימלאַסלי הויך פּרייַז פון רופט ין רוסלאַנד, אָבער נאַראָוויאַסטשיה ווייַטער באַרייַכערן זיך אין דיין חשבון דורך באַשטעטיקן אַנריאַליסטיקלי הויך פּרייסיז פֿאַר ראָומינג רופט.
ווילן צו ראַטעווען אויף רירעוודיק קאָמוניקאַציע? דערנאך גיין צו די ניראַסט פּעריפטעראָ (קיאָסק) און קויפן אַ סים קאָרט פון איינער פון די היגע אָפּערייטערז אין דעם קשר. עס וועט קאָסטן איר וועגן 5-20 עוראָס, דיפּענדינג אויף ווי פיל צייַט איר פּלאַן צו רעדן. זאל ס זאָגן אַז דער געדויער פון רופט צו רוסלאַנד מיט דעם סכום צו די חשבון קענען זיין אַרויף צו דרייַ שעה. ווי אַ מוסיף באָנוס איר קענען פאָרשלאָגן קסנומקס-קסנומקס € אין וידעפדיק פון די סומע אויסגעגעבן דורך איר אויף דעם חשבון, אַ ה-העמד מיט די לאָגאָ פון דער אָפּעראַטאָר צעל קאָמוניקאַציע, אָדער אנדערע פייַן טאַלאַנט. אויב איר ווילן צו דערגרייכן דעם וואָג, נאָר קויפן אַן נאָך צאָלונג קאַרטל פון די געוואלט דינאָמאַניישאַן און אַקטאַווייט עס - עס וועט נעמען מער ווי אַ מינוט פון דיין צייַט. נאָך מיר ווילן צו טאָן אַז ווען איר מאַכן אַ סים קאָרט איר דאַרפֿן נישט צו ווייַזן אַ פּאַס, פּלאָמבירן אויס אַ אָנלייגן פון דאקומענטן, צייכן קאַנטראַקץ און צו דעלוו אין קיין אנדערע פּאַפּיר-ביוראַקראַטיק ניסעטיעס. פשוט קויפן אַ סים קאָרט, אַרייַנלייגן עס אין דיין רירעוודיק טעלעפאָנירן און הנאה קאָמוניקאַציע מיט דיין פריינט און קרובים פון קיין רוסיש שטאָט.
אין קיפראס איר קענען קויפן אַ סים קאַרד צוויי אָפּערייטערז כאַנדראַדט פון קאָמוניקאַציע וועגן יעדער פון זיי זאָגן איר מער.
עס איז דער גרעסטער סעליאַלער אָפּעראַטאָר אין קיפראס, קאַווערינג קימאַט די גאנצע אינזל, מיט די ויסנעם פון נאָרדערן קיפראס. טעראַפס פון אָפּערייטערז געטרייַ גענוג, באַטראַכטן:
צו ריטשאַרדזש קאָרט דינאָמאַניישאַן פאַראַנען קסנומקס, קסנומקס, קסנומקס קסנומקס און יוראַ.
דער בלויז כיסאָרן פון דעם דערקלערונג - אַ קורץ-געלעבט "לעבן" סים קאַרד וואָס איז פארשפארט נאָך קסנומקס טעג פון "דאַונטיים", אַפֿילו אויב דיין חשבון האט געלט. איר קענען ופשליסן עס, פּערסנאַלי באזוכן די פירמע 'ס אָפיס אין קיפראס. דעריבער עס איז בעסער צו ליידיק דעם סוף פון דער לאָזן רעכט צו זייַן מאָביל טעלעפאָן און דעמאָלט באַקומען באַפרייַען פון די סים קאַרד.
די רגע אָפּעראַטאָר אין טערמינען פון אבאנענטן רעכט צו דער כאַנדראַדט פון קיפראס. עס איז אַ זאָנע קאַווערינג כּמעט די גאנצע אינזל, אַרייַנגערעכנט עטלעכע געביטן פון נאָרדערן קיפראס. דערצו, עס איז די בלויז אָפּעראַטאָר ארבעטן אין נעטוואָרקס קסנומקסג. דער פּרייַז פון רופט צו די מטן נעץ איז אויך בייַ אַ גוט מדרגה און עס איז:
צו דערהייַנטיקן דיין חשבון איר קענען קויפן אַ פּריפּייד קאָרט דינאַמאַנייטיד קסנומקס, קסנומקס קסנומקס אָדער עוראָס.
ווי מיט די פֿריִערדיקע דערקלערונג, מיט מטן סים קאַרדס האָבן די זעלבע כיסאָרן - דורך קסנומקס טעג עס וועט זייַן פארשפארט אויב איר טאָן ניט מאַכן קיין רופט בעשאַס דעם צייַט. ופשליסן עס קענען נאָר זייַן אין די אָפיס אין קיפראס. אין דערצו, אויב, בעשאַס די האָלידייַס איר פּלאַן טריפּס צו די בערג, בעסער געבן אַרויף די סערוויסעס פון דער אָפּעראַטאָר אין טויווע פון סיטאַ, ווי אין די בערג, מטן נעבעך קוואַליטעט, און אָפֿט פאַרפאַלן קאַווערידזש.
די רומז, וואָס וועט זייַן נוצלעך צו איר:
ווי אין קיין אנדערע סיוואַלייזד לאַנד אין אייראָפּע, קיפראס איר קענען אויך נוצן די סערוויסעס פון די אינטערנעט. איר קענען פאַרבינדן צו די דינסט ניצן איינער פון די ווייַטערדיק טייפּס פון צוטריט:


text:
דוניי
דער דוניי (דייטשיש: Donau, סלאוואקיש און פויליש Dunaj, אונגאריש Duna, רומעניש Dunărea, טערקיש Tuna, אור-אלטע גריכיש Istros, קראאטיש Dunav, סערביש ДyHaB/Dunav, בולגאריש ДyHaB, אוקרייניש ДyHaй) איז דער לענגסטער טײַך אינעם אייראפעישן פארבאנד און (נאכן וואלגא) דער צווייטער לענגסטער טײַך אין גאנץ אייראפע.
ער הייבט אן אינעם שווארצוואלד אין דייטשלאנד אלס די קליינע בריגאך און ברעג טײַכן וואס קומען צוזאמען אין דער שטאט דוניישינגען, נאכער הייסט ער דער דוניי וואס פֿליסט צו מזרח במשך 2850 ק"מ (1771 מייל), אדורכגייענדיג עטלעכע הויפטשטעט אין צענטראלער און מזרח אייראפע, איידער ער גיסט ארײַן אינעם שווארצן ים דורך דער דוניי דעלטע אין רומעניע און אוקראינע. אין היסטאריע איז ער באקאנט אלס א גרענעץ פון דער רוימישער אימפעריע.
דער טײַך פליסט — אדער גרענעצט — צען לענדער: דייטשלאנד (7.5%), עסטרייך (10.3%), סלאוואקיי (5.8%), אונגארן (11.7%), קראאטיע (4.5%), סערביע (10.3%), רומעניע (28.9%), בולגאריע (5.2%), מאלדאווע (1.7%) און אוקראינע (3.8%).


text:
ברוך הבא! מיר פרייען זיך אז איר ווילט זיך צושטעלן צו דער יידיש וויקיפעדיע.
- עס איז געבויט אויפן פרינציפ צו זיין אביעקטיוו; דאס הייסט גענצליך ריין, פון יעדע סארט מיינונג, טעות, ספעם, מיסיאן, פראפאגאנדע, שקר, פניות, שמוץ, מחלוקת, רכילות, ניבול פה, לשון הרע, הלבנת פנים, ליצנות, אָדער פאליטיק.
- יעדער איינער אויף דער וועלט איז אייניג ביכולת, באאויפטראגט, און אויפגעפאדערט, דאס צו בארייכערן, פארעכטן, און ענדערן, אז דאס זאל זיין אויסגעהאלטן לויטן אמת אן ח"ו אויסמעקן פאקטען דורך סיי וואסערע צענזור.
- מיטצוהאַלטן לייוו, אַ גאַנצן טאָג, אָדער סתם זען ווער עס האָט געשריבן וואָס, ווען, און וווּ, גייט אַריין אין לעצטע ענדערונגען זײַטל. געפינט דאס אויף דער רעכטער זייט ביים מעניו פון דער וויקיפידיע אויף דער דריטער שורה.
- הייבט שוין אָן שרייבן! קלאפט אריין אין דעם "זוכן" קעסטל א טעמע וואָס איר ווילט לייענען אדער שרייבן, וועט באַלד ארויפקומען דער רעזולטאט-בלאַט. ליינט מער ווי אזוי צו זוכן און שרייבן אַרטיקלען.
- אז איר ווילט וויסן, וואספארא טעמע איז די מערסטע געזוכט, אדער ווילט העלפען פארבעסערן נייע ארטיקלען, אדער זען וואו מ'דארף פארבעסערן און אלגעמיין. גייט אריין אינעם בלאט פון וויקיפעדיע דארף אייך.
- ביטע מאכט א ווייטערפירונג צו דעם קעפל פון דער ארטיקל זאל זיין מיט נקודות און אָן נקודות, כדי זאל מען דאס קענען אויסטרעפן אויף יעדנס-פאַל. דאס זעלבע מאכט ביי קאטעגאריעס און אנדערע וויקיפעדיע-בלעטער. עס איז כדאי (אבער נישט קריטיש) זיך צו האלטן צו די ייִוואָ געזעצן ("כלל-שפּראַך").
Dieser Artikel basiert auf dem Artikel װיקיפּעדיע:ברוכים הבאים aus der freien Enzyklopädie Wikipedia und steht unter der Doppellizenz GNU-Lizenz für freie Dokumentation und Creative Commons CC-BY-SA 3.0 Unported (Kurzfassung). In der Wikipedia ist eine Liste der Autoren verfügbar.


text:
די טעג, פאַקטיש קאַסטאַמערז זוכן פֿאַר סטרייטפאָרווערד דילז און דיסקאָונטעד אָפפערס, מיט קיין קאָמפּראָמיס אויף קוואַליטעט און רילייאַבילאַטי. אַמאָל איר אָנהייב שאַרף דאַטע אָנליין, די זאכן באַקומען געענדיקט אויטאָמאַטיש. עס ס זיכער צו זאָגן אַז אַן אין-טיפקייַט קיווערד זוכן קענען צוציען מער און מער קאַסטאַמערז. וואָס איז ווייַל, מיט אים, איר באַקומען אַ געדאַנק פון וואָס דיין קלייאַנץ זענען קוקן פֿאַר און ווי צו קומען אַרויף זייער עקספּעקטיישאַנז. בשעת די באַצאָלט זוכן קאַמפּיינז זענען נייטיק, אַ אין-טיפקייַט קיווערד פאָרשונג קענען נוץ איר אין אַ פּלאַץ פון וועגן. עס קענען בייַטן דיין וויזאַטערז אין קאַסטאַמערז און קענען העלפֿן פאַרגרעסערן דיין פארקויפונג צו אַ גרויס מאָס.
Jason Adler, דער קונה סאַקסעס מאַנאַגער פון סעמאַלט , ספּעסאַפייז דאָ עטלעכע שליסל ישוז פֿאַר איר צו מצליח זיין אין קיווערד פאָרשונג פּראָצעס
קייוואָרד עוואַלושאַן
ערשטער, איר זאָל פונאַנדערקלייַבן און אָפּשאַצן דיין טערמינען צו קאָנטראָלירן אויב זיי זענען גוט צו גיין מיט אָדער נישט. עס איז וויכטיק פֿאַר אַלע פון אונדז צו מאַכן אַ רשימה פון טערמינען אַז קען זיין באַטייַטיק צו אונדזער אינדוסטריע. ווי   זוכן ענדזשאַנז שטרעבן פֿאַר בעסער-פּייינג טערמינען, אַזוי איר זאָל זיין סאַווי וועגן וואָס און וויסן וואָס טערמינען וואָלט זיין קליקט און געפרוווט די מערסט.איר קענען יווענטשאַוואַלי געבן איר אַ פּלאַץ פון קאַסטאַמערז , און דיין געלעגנהייט צו באַקומען הצלחה זענען הויך אויף די אינטערנעט.אין דערצו, איר זאָל שטענדיק באַטראַכטן קול זוכן צו וויסן ווי צו וואַקסן דיין געשעפט און באַקומען גורל פון פאַרקער.מיר שמועסן, איר קענען צוציען מער און מער מענטשן צו דיין פּלאַץ אָדער געזעלשאַפטלעך מעדיע פּראָופיילז, שפּור זייער פרייַערדיק רעקאָרדס און באַקומען זיי פאַרקנאַסט אין דיין פּראָדוקטן און באַדינונגען.איר פון אונדז איגנאָרירן קייוואָרד עוואַלואַטיאָן בשעת געטינג די זאכן, אָבער איר זאָל נישט איגנאָרירן עס אויב איר זענט ערנסט וועגן פליסנדיק און גראָוינג דיין געשעפט אויף די אינטערנעט.)
באַקומען צו וויסן די מענטשן איר זענט טאַרגאַטינג
צי איר האָבן אַ געדאַנק פון דיין ציל וילעם? וויסן די מענטשן איר ווילן צו ציל און זייער לאָוקיישאַנז. פֿאַר בייַשפּיל, אויב איר זענט אַ בלאָגגער, שרייבן ארטיקלען פֿאַר אַסיאַנס, דעמאָלט עס איז קלאָר אַז דיין ציל וילעם וואָלט זיין לעבעדיק אין ינדיאַ, פּאַקיסטאַן, טשיינאַ, טיילאַנד, און אנדערע ענלעך לענדער. SEO איז אַ ויסגעצייכנט וועג צו וויסן וואָס איר זענען געגאנגען צו ציל און ווי צו נוצן ריכטיק טערמינען און פראַסעס אין דעם אַכטונג. נעמען מייַלע פון די פֿירלייגן און באַמערקונגען פון עקספּערץ און לערנען ווי דיין קאַסטאַמערז וואָלט רעאַגירן צו דיין פאַרשידענע פּראָדוקטן און באַדינונגען.
גיין ווייַטער פון טראדיציאנעלן קייוואָרד מכשירים
איר מוזן גיין ווייַטער פון טראדיציאנעלן קייוואָרד מכשירים צו באַקומען דיין אַרבעט געטאן רעכט. עס איז מאַנדאַטאָרי אַז איר ליבע קייוואָרד פאָרשונג מכשירים און נוצן פילע פון די מגילה צו זוכן פֿאַר די טערמינען. ניט בלויז די טערמינען אָבער אויך פראַסעס און באַטייַטיק ווערטער האָבן צו זיין געניצט צו באַקומען אייער אַרבעט געטאן. איר זאָל קיינמאָל פאַרגעסן וועגן די ניט-אַזוי-קלאָר ווי דער טאָג מכשירים וואָס קענען העלפן איר דערגרייכן די געוואלט רעזולטאַטן ין אַ ביסל וואָכן. פֿאַר בייַשפּיל, דעמאָגראַפיקס פּראָ איז דיזיינד צו געבן וסערס אַ געפיל פון וואס איז זוך זייער פּראָדוקטן און ווי צו געפֿינען די רעכט סאָרט פון קאַסטאַמערז אויף די אינטערנעט. עס זענען פילע מכשירים וואָס קענען זיין גענוצט צו אָנטייל נעמען אַ גרויס נומער פון מענטשן. די מכשירים שטעלן איר אויף די רעכט שפּור, און איר קענען לייכט ציל ווערטער און טערמינען וואָס דיין קאַסטאַמערז זאל זיין אינטערעסירט אין.